
Agus  gabhaibh 

clogad 

na  slàinte. 


ladsan  a  theid  sios 
do'n  fhairge  air  longan  ; 
Chi  iadsan  gniomharan 
lehobhah. 


Dhia  beannaich  ar  Righ 


Co  sgaras  sinn  o  ghràdh  Chriosd?  an 
dean  trioblaid,  no  àmhghar,  no  geur- 
leanmhuinn,  no  gorta,  no  lomhnochduidh, 
no  cunnart,  no  claidheamh? 

Ni  h-eadh,  ach  anns  na  nithibh  sin  uile 
tha  sinn  a'  toirt  tuilleadh  agus  buaidh,  trid- 
san  a  ghràdhaich  sinn. 

Oir  tha  dearbh-bheachd  agam,  nach  bi  bàs, 
no  beatha,  no  aingil,  no  uachdaranachda, 
no  cumhachda,  no  nithe  a  tha  lathair,  no 
nithe  a  tha  ri  teachd, 

No  àirde,  no  doimhne,  no  creutar  sam 
bith  eile,  comasach  air  sinne  a  sgaradh 
o  ghràdh  Dhè  a  tha  ann  an  losa  Criosd  ar 
Tighearna. 

Rom,  VÌÌL  35,  37-39 

Agus  chi  iad  'aghaidh;  agus  bithidh 
'ainm-san  air  clàr  an  eudain. 

INTRODUCTION 

It  seems  a  long  long  time  since  the  thunder  of 
the  guns  broke  the  peace  of  the  nations,  and  the 
struggle  began  which  will  decide  the  fate  of  the 
world.  In  the  hour  of  battle  it  was  never  the  way 
of  the  Highlander  to  keep  to  the  back  of  the  fray, 
and  in  our  day  the  manhood  of  the  Scottish 
Highlands  has  flocked  to  the  colours.  In  every 
battle  on  sea  and  land  our  countrymen  have  borne 
a  noble  share.  Where  men  fell  thickest,  there  the 
tartan  gleam.ed;  where  the  enemy  fled,  there  the 
piobrochd  thrilled  the  blood.  As  the  Highland 
Brigade  breasted  the  slopes  of  the  Alma,  stern 
silence  fell  on  the.  ranks  until  Sir  Colin  Campbell 
lifted  his  bonnet  and  they  rushed  on  the  foe  with 
the  slogan  of  victory  ;^but  all  the  glories  of  the 
days  of  old  fade  beforèihe  glory  of  our  day.  The 
mightiest  military  power  in  the  world  burst  in 
mighty  flood,  wave-' aTtCD '"v^g^-ve,*, seeking  to  over- 

whelm  that  line  of  soul  and  iron  that  barred 
its  way  to  world  dominion,  but,  before  the  heroism 
that  never  flinched,  it  broke  and  wavered  and 
crumbled.  In  those  great  hours  when  the  soul 
of  the  world  was  saved,  we  are  proud  that  our 
race  bore  nobly  its  part.  When  at  Waterloo, 
Napoleon  saw  his  ranks  yield  before  the  onslaught 
of  the  Highlanders,  he  did  not  restrain  his 
admiration  for  his  enemies,  but  exclaimed, 
"  Les  braves  Ecossais" — -"Brave,  brave  Scots- 
men." As  we  think  of  the  men  who  have  died 
that  we  may  live,  what  can  we  say  but  just  that : 
"  Brave,  brave  Fellow-Countrymen."  And  we 
say  It  with  love  and  tenderness  and  a  great 
feeling  of  gratitude  in  our  hearts. 

Which  to  admire  most,  the  men  who  went 
forth  to  face  death,  or  the  parents  and  wives  who 
gave  them  at  their  country's  call,  I  know  not. 
There  was  a  boy  of  eighteen  years  from  the  Isle 
of  Skye  who  gained  the  D.S.O.  at  Loos,  and  who, 
a  year  later,  was  killed.  Regarding  him  the  father 
wrote  to  a  friend:  —  "His  mother  and  I  both 
know  that  though  our  boy  had  been  spared  to 
the  threescore  years  and  ten,  he  could  never  have 
achieved    anything    greater    or    nobler    than    he 

achieved  dying."  And  that  was  the  spirit  of  all 
our  Highland  people.  In  no  part  of  the  British 
Empire  has  there  been  more  losses  of  brave  men 
than  in  the  Highlands,  but  the  sorrowing  hearts 
are  sustained  by  the  overshadowing  God.  In 
these  days  men  and  women  into  whose  hearts 
the  iron  has  pierced  are  realising,  as  never  before, 
"The  Comforter  which  is  the  Holy  Ghost." 

It  was  to  keep  our  men  at  the  front  in  living 
touch  with  that  life  of  the  Spirit,  which  is  the 
inheritance  of  their  race,  that  a  small  Committee 
was  formed  in  Edinburgh  to  supply  them  with 
Gaelic  devotional  literature.  There  was  but  little 
available  of  suitable  form,  so  books  were  translated, 
or  edited,  representing  what  is  best  in  the  religious 
literature  of  the  Gael.  The  burden  of  the  work 
fell  on  the  Rev.  Donald  Maclean,  Free  St  Columba 
Church,  Edinburgh,  and  the  Rev.  Malcolm 
MacLennan,  D.D.,  St  Columba  U.F.  Church, 
Edinburgh.  To  them  the  Highland  sailors  and 
soldiers  owe  the  booklets  which  brought  the 
message  of  the  Everlasting  Gospel  in  the  language 
they  love.     They  will  not  lose  their  reward. 

Those  who  undertook  the  work  of  sending  forth 

the  booklets  will  be  amply  rewarded  if  through 
the  printed  word  there  may  come  to  the  sailors  on 
the  deep  or  the  soldiers  in  the  trenches  the  fuller 
sense  that  God  is  with  them.  This  terrible 
scourge  of  War  has  not  been*  sent  without  a 
purpose.  It  is  in  the  night  that  the  stars  arise 
and  shine,  and  it  is  in  the  day,  dark  with  affliction, 
that  the  vision  of  God  arises  on  the  soul.  We  had 
given  ourselves  to  pleasure  and  to  Mammon  and 
were  forgetting  God,  but  our  laughter  has  been 
hushed  and  our  Mammon  seen  to  be  dross  when 
the  great  and  terrible  day  of  the  Lord  dawned. 
We  have  learned  once  more  through  blood  and 
tears  that  nothing  is  of  any  value  in  the  world 
except  to  love  God  and  to  serve  Him.  There  has 
come  a  new  sense  of  the  value  of  the  power  of 
prayer.  We  have  cried  to  God  like  our  fathers  of 
old  and  He  has  heard  us.  At  Bannockburn  six 
hundred  years  ago,  the  Scots  "  full  devoutly  knelt 
down  to  pray  ;  and  a  short  prayer  they  made  to 
God  to  help  them  in  that  fight."  They  prayed 
and  they  conquered.  Thus  has  it  always  been. 
If,  at  the  front,  the  men  have  prayed,  at  home 
prayer  has  ascended  without  ceasing.  At  the  hour 
of  worship,  in  the  stillness  of  the  quiet  glen,  the 
prayer   has  risen   to  the  Father  that  the  sons  far 

away  might  be  shielded  from  the  enemy  of  the 
body  and  the  enemy  of  the  soul.  And  because  of 
these  prayers  in  the  Church  and  the  home,  the 
hearts  of  our  soldiers  have  been  garrisoned  by  the 
Spirit  of  God.  They  have  not  been  forsaken  nor 
have  they  been  overwhelmed,  and  at  last  victory 
will  be  theirs. 

When  the  battle  for  the  soul  of  the  world  has 
been  gained  and  the  great  army  comes  home  again, 
it  is  our  hope  and  our  confidence  that  the  men 
who  have  faced  death  for  freedom  and  righteous- 
ness will,  in  the  after  days,  prove  themselves  good 
soldiers  of  Jesus  Christ.  There  will  come,  through 
this  great  visitation  of  God,  many  changes.  Evils 
which  have  gnawed  like  a  canker  at  the  heart 
of  the  nation,  we  must  destroy.  The  places 
which  have  been  solitary  and  desolate  must  again 
be  peopled.  The  altars  of  our  God  must  again  be 
reared  in  our  homes.  And  it  is  the  men  who 
have  looked  death  in  the  face,  and  have  saved  the 
Empire  on  the  battle-field,  who  shall  lead  the 
nation  hereafter  into  the  promised  land  of  love 
and  righteousness.  But  there  will  be  no  promised 
land  for  any  except  for  those  who  see  the  ancient 
guiding    fires    burn    and  shine,   leading  them  on. 

Our  prayer  at  home  for  the  men  at  the  front 
is  just  this,  that  their  eyes  may  not  grow  dim  to 
the  vision  of  God,  and  that,  in  life  and  death,  the 
Everlasting  Arms  may  be  around  them,  and  that,  at 
last,  should  God  spare  them  to  come  home,  they 
may  set  themselves  to  establish  the  Kingdom 
of  God  and  build  up  Jerusalem  in  this  our  beloved 
land. 

Norman  Maclean. 

Edinburgh, 

November  1 916. 


A  sheòldairean  agiis  a  shaighdeìrean 
Gaìdhealach  ! 

Ann  an  ainm  an  Tighearna  losa  Criosd,  Prionnsa 
na  sithe,  tha  sinn  a'  cur  fàilte  oirbh. 

}vlar  chinn-suidhe  thrl  eaglaisean  a  tha  searm- 
onachadh  an  t-soisgeil  anns  a'  Ghàidhlig,  dh'- 
iarradh  sinn  a  dheanamh  dearbhta  dhuibh  gu 
bheil  ùrnuighean  ar  coimhthionalan  a  ghnàth  a' 
dol  suas  as  bhur  leth.  Gu  'n  robh  Dia  'n  a  sgiath 
dhuibh  ann  an  ki  a'  chunnairt,  a'  tabhairt  duibh 
foighidinn  agus  neart  An  làithean  feithimh  agus 
faire,  buaidh  ann  an  la  a'  chatha,  agus  gu  'n 
gabhadh  e  thuige  fein  sibh  an  uair  a'  bhàis  !  An 
lorg  bhur  fulangais  agus  bhur  fein-iobradh  gu  'n 
robh  sith  le  ceartas  air  a  steidheachadh  air  an 
talamh,  an  iiin  gun  a  bhi  fada  I 

Cha  'n  'eil  ceàrna  de  'n  t-saoghal  air  nach  do 
dhrùidh  fuil  uasal  nan  saighdeirean  Gàidhealach, 
anns  na  làithean  a  dh'fhalbh,  's  iad  a'  cathachadh 
as  leth  righ  agus  diithcha.  Thug  sibh  dearbhadh 
mu  thràth,  anns  a"  chogadh  so,  gur  mic  sibh  a  tha 
airidh  air  cliù  bhur  sinnsireachd.  Tha  sinn  a' 
toirt    buidheachas    do    Dhia   air    bhur    son.      Ma 


thig  a'  ghairm  oirbh  gu  trial!  as  a  so,  cuiribh  bhur 
n-aghaidh  air  a'  bhàs  mar  dheagh  shaighdeirean 
losa  Criosd  ;  ach  ma  's  e  ri^m  an  Tighearna,  sibh 
a  thighinn  dachaidh  fa-dheòidh  gu  bhur  tir  agus 
bhur  dàimhean  caithibh  aimsir  bhur  beatha  mar 
dheagh  shaighdeirean  losa  Criosd. 

Mar  dhuinne  is  amhluidh  dhuibhse,  cha  'n  'ail 
ann  ach  aon  tearmunn,  eadhon  Dia.  A  mhàin 
cuireamaid  so  'n  'ur  cuimhne : 

'S  fearr  na  bhi  'g  earbs'  a  duine  beo 

Ar  dòchas  chur  an  Dia  ; 
'S  fearr  na  bhi  'g  earbs'  a  prionnsaibh  mòr 

Ar  dòchas  chur  's  an  Triath, 

Is  sinn, 
bhur  seirbhisich  anns  an  Tighearna  losa  Criosd. 

Ceann-suidhe  Eaglais  na  h-A  Iba. 
Ceann-suidhe  na  h-Eai^lais  S/iaoir  Aonaichte. 
Ceann-suidhe  na  h-Eai^lais  Shaoir. 

CLIU 

Ann  a'  gnàthachadh  na  beatha  tha  na  h-uile  ni  an 
crochadh  air  cliii. 

Ciod  e  cliù  ?  Ciod  tha  sinn  a'  ciallachadh  leis  ? 
Le  cliù  tha  sinn  a'  ciallachadh  an  duine  mar  tha 
e,  aig  ciil  uile  ghniomharan  agus  allaidh  agus 
beachd  an  t-saoghail  air,  ann  a'  dearbh  dhoimh- 
neachd  a  bhith,  ann  a'  fianuis  De,  "dha  bheil 
uile  chridheachan  follaiseach,  uile  iarrtasan 
aithnichte,  agus  bho  nach  'eil  ni  sam  bith 
folaichte." 

Tha  e  air  aithris  mu'n  bhàrd  Burns,  air  dha  a 
bhi  ag  imeachd  air  sràidean  Dhun-èideann  comhla 
ri  companach  inbheach,  gu'm  fac  e  duine  dhe'n 
dùthaich  ann  a'  culaidh  bhochd,  dh'ionnsuidh  an 
do  ruith  e  a  chuir  fàilte  chridheil  air  mar  aon  de 
dhilsean.  Bha  iongantas  air  a  chompanach  gu'n 
islicheadh  am  bard  e  fhèin  gu  labhairt  ri  neach 
ann  a'  culaidh  cho  bochd.  "  Amadain,"  ars'  am 
bard,  agus  a  shùil  a'  lasadh,   "cha  b'e  a  chulaidh, 

am  boineid  gorm  no  a'  bhalla-bhreac  ris  an  do 
bhruidhinn  mi,  ach  an  duine  leth  a  stigh — an 
duine  aig  a  bheil  ceann  fo  bhoineid,  agus  fo'n 
bhalla-bhreac  aig  a  bheil  cridhe  mile  uair  na's 
f heàrr  na  d'  fhear-sa."  A  nì  ris  an  d'thubhairt  am 
bàrd  "  duine  leth  a  stigh,"  ris  an  abair  an  sgriobtuir 
"duine  folaichte  a'  chridhe,"  is  e  sin  cliii — an 
duine  da-rireadh.  A  nis  tha  coig  nithean  a  dh' 
f  heumas  sinn  a  chumail  air  chuimhne  mu  chliù. 

I.  Tha  elite,  a*  fas.  Mar  tha  an  duine  o  leth  a 
muigh  a'  fas,  is  amhluidh  tha  an  duine  o  leth  a' 
stigh  fas — fas  o  la  gu  la  aon  chuid  ann  am  maise 
no  mi-mhaise.  Tha  sinn  a'  fas,  mar  tha  na 
làithean  agus  na  bliadhnachan  a'  dol  seachad,  gu 
bhi  mar  bhios  sinn  anns  na  tha  romhainn  'sa' 
bheatha  so,  agus  aig  a  crioch.  Chunnaic  thu  anns 
a'  gheamhradh  an  stob-reòdhta  ri  anainn  an  lighe. 
Tha  e  a'  fas,  boinne  air  bhoinne,  agus  ma  tha  an  t- 
uisge  soilleir,  bidh  an  caisean-reòdhta  glan  agus  a' 
dealradh  'sa'  ghrein ;  ach  ma  tha  an  t-uisge  salach 
bidh  a'  cluigean-eighe  so  salach  agus  a  mhaise  air 
a  truailleadh.  Mar  sin  e  d'ar  cliù  ;  oir  tha  bhuaidh 
fein  aig  gach  smuain  agus  mothachadh.  Ma  tha 
na  smuaintean  agus  na  mothachaidhean  sin  glan 
agus  ceart,  bidh  an  cliù  taitneach  agus  a'  dealradh 
soluis ;  ach  ma  tha  iad  salach  agus  olc,  bidh  an 

cliù  suarach  agus  duaichnidh.  Tha  faoin- 
sgeulachdan  a'  deanamh  iomradh  air  caistealan  air 
an  togail  a  dh'aon  oidhche  le  làmhan  neo- 
fhaicsineach,  ach  cha'n'eil  sin  leth  cho  iongantach 
ris  na  tha  dol  air  aghaidh  anns  gach  aon  againn  a 
là  'sa'  dh'oidhche,  a  shamhradh  'sa  gheamhradh, 
air  cùl  luibh-sgàile  ar  beatha.  Tha  àirde  a'  dol  ri 
àirde  tighe  ar  beatha;  tha  deagh-bheus  a  dol  ri 
creidimh,  agus  ri  deagh-bheus  eòlas,  agus  ri  eòlas 
gràdh  bràthaireil,  agus  ri  gràdh  bràthaireil  seirc  ; 
air  neadh  miodhoireachd  ri  feineachas,  agus  sannt 
ri  miodhoireachd,  agus  tha  neo-ghloine,  gamhlas 
agus  fuath  'nan  sreathan  anns  an  aitreabh.  Tha 
bothan  duaichnidh,  togail  bhochd,  shuarach,  bhreun 
ag  eirigh  an  taobh  a  stigh  dhinn,  agus  an  uair  tha 
luibh-sgàile  ar  beatha  o  leth  a  muigh  air  a  toirt  air 
falbh,  'se  so  a  chi  sinn. 

II.  Tha  cliii  neo-eisimeileach  air  meas  agus  cor. 
Faodaidh  meas  ro  mhòr  a  bhi  aig  an  t-saoghal  air 
duine  nach  'eil  thaobh  a  chliù  ach  'na  chreutair 
anabarrach  truagh.  Bha  an  duine  saoibhir  'sa' 
chosamhlachd  maith  dheth,  agus  ma  dh'fhaoidhte, 
air  a  ghabhail  am  mòr  mheas  leis  an  t-sluagh,  ach 
'se  thubhairt  Dia  ris,  amadain.  So  agad  fear  a  tha 
ion-mholta  am  fianuis  dhaoine,  ach  'na  theaghlach 
fein  tha  e  miodhoir,  mosach.  "  Rùisg  dhiubh  an 
3 


Cliù 

aodach  cogaidh,"  arsa  Diùc  Wellington,  "agus 
is  iomadh  balach  breàgh  nach  bi  ach  'na  fhìor 
ghealtaire."  Cha  'n  fheum  sinn  breth  a  thoirt  air 
duine  a  rèir  aodaich.  Ach  "  ged  nach  duine  an 
t-aodach,  cha  duine  a  bhios  as  eugmhais,"  agus 
anil  an  toinhas  tha  duine  coltach  ri  dhreach.  Bidh 
cnapan  cruaidh  air  dòrn  an  oibriche,  agus  air  a 
bhathais  aithnichear  am  fear-smuaineachaidh 
domhain.  Tha  an  t-sùil  ghlan,  an  ceum  smiorail, 
agus  an  aghaidh  fhìnealta  'nan  dearbhadh  air  anam 
glan  agus  maith,  a  stigh.  Ach  faodaidh  ar  beachd 
a  bhi  trie  mearachdach.  Oir  is  minic  tha  cridhe 
blàth  ann  an  cruth  fuar,  agus  teò-chridheachd  'san 
duine  ghruamach. 

III.  Cha  n  fholaichear  cliii  a  ghnàth.  Tha  cuid 
ann  a  tha  an  dùil  gu'm  faod  iad  a  bhi  aon  nì  'na' 
cridhe  agus  nì  eile  'san  t-saoghal,  aon  chliù  agus 
ainm  eile ;  gu'm  faod  iad  a  bhi  uaibhreach  agus  fo 
ainm  a  bhi  iriosal ;'  ni  iad  breug  gidheadh  tha 
ainm  aca  a  bhi  f  ìrinneach ;  tha  iad  neo-ghlan,  agus 
fo  mheas  a  bhi  beusach.  Ach  cha  mhair  am 
mealladh  so,  oir  reubair  an  cidhis  dhiubh,  agus 
chithear  an  aodann  foidhe.  (i)  Leigidh  tim  ris 
cliù.  Uair  no  uair-eiginn  gheibhear  a  mach  an 
gealtaire  'san  arm  no  am  meirleach  'san  oifig,  agus 
bidh  iad  air  an  comhdach  le  nàire.  (2)  Foillsich- 

idh  bròn  cliù.  An  uair  bhuaileas  àmhgharan  na 
beatha  air  daoine,  chithear  ciod  e  ghnè  dhaoine 
iad,  mar  chithear  an  geamhradh  na  beatha  ciod  e 
ghnè  cHù  a  bha  air  cùl  duilHch  an  t-samhraidh. 
(3)  A  nl  nach  dean  tim  no  bròn  a  thoirt  gu  follais, 
taisbeinidh  an  t-siorruidheachd.  An  sin  bidh  cuid 
a  bha  air  thoiseach  san  t-saoghal,  air  dheireadh, 
bidh  binn  an  t-saoghail  air  cuid  air  a  tilgeil  bun  os 
cionn ;  ann  a'  sin  bidh  breth  air  toirt  a  mach  oirnn 
a  reir  mar  tha  sinn. 

IV.  Is  e  clih  a  mhain  a  mhaireas.  A  ni  a  tha 
aig  duine  fàgaidh  e  as  a  dheidh;  a  ni  a  tha  an 
duine  bheir  e  comhla  ris.  Thuig  Alasdair  Mòr 
agus  Saladin  Mòr  so.  Ri^iisgidh  am  bàs  daoine  de 
ghlòir  is  de  ghoireasan  an  t-saoghail.  Ach  faodaidh 
daoine  ionmhais  a  thaisgeadh  suas  annta  fein  nach 
truaill  leòmann  no  a'  mheirg,  agus  nach  goid  na 
meirUch. 

Biodh  t'  inntinn  krd  os  cionn  nan  speur, 
Cha'n'eil  fo'n  ghrein  ach  pòrsan  truagh  ; 
Mar  tholman  ùire  faic  an  saoghal, 
Is  daoine  mir  sheangain  air  mu'n  cuairt  : 

A  null  'sa  nail  gun  fhois  gun  tamh 
A'  cruinneach'  as  gach  ait  d'an  cist, 
Gu  lionmhor  marcachd  thar  a  chèil', 
'Sa'  trod  gu  geur  mu  bhioran  brist' 

'N  uair  chì  thu  'n  sealladh  so  de'n  t-sluagh, 
Do  smuainte  cruinnich  riut  gu  lèir, 
A  shealbhach'  saoibhreis,  sonais,  's  sìth, 
Air  nach  tig  crioch  ad  anam  fein. 

DUGHALL    BOCHANAN. 

V.  Is  e  a'  clii)  as  airde  a!  elite  Criosduidh.  (i) 
Tha  Criosd  'na  fhear-tabhairt  cliù  uasal.  Tha  e 
'na  nì  comasach  a  bhi  ann  a'  Criosd  mar  tha  gheug 
anns  a'  chraobh,  agus  an  uair  a  thachras  sin,  bidh 
beatha  Chriosd  a'  siubhal  annainn,  thig  atharrach- 
adh  air  ar  cliìi ;  bidh  sinn  air  ar  n-ath-nuadhachadh 
'san  duine  leth  a  stigh;  theid  na  seann  nithean 
seachad,  agus  bidh  na  h-uile  nithean  nuadh.  Oir 
's  Criosd  bun  a'  chliù  as  àirde  agus  as  uaisle.  (2) 
Is  e  Criosd  mar  an  ceudna  riaghailt  dhearbhta  air 
cliù  uasal.  Annsan  tha  air  fhaotainn  an  dealbh 
inntinn  as  urramaiche  a  tha  fa  chomhair  daonn- 
achd :  airde  lànachd  Chriosd."  Is  iadsan  as  feàrr 
tha  ann,  as  faisge  thig  air  a'  riaghailt  dhearbhta 
so ;  agus  is  e  iadsan  as  faisge  thig  air  as  feàrr  a 
chinnicheas  'sa'  bheatha  so. 


SOIRBHEACHADH 

CiOD  e  soirbheachadh  'sa'  bheatha  so  ?  Faodaidh 
freagradh  bhi  air  a'  chur  mar  so  :  dh'fhaotainn 
uiread  de  shonas  'sa  tha  e'n  comas  do  dhuine 
shealbhachadh  'san  t-saoghal  so.  Ann  a  bhi 
cothromachadh  soirbheachaidh  tha  da  ni  bu  choir 
a  bhi  'san  amharc  : — 

I.  Soirbheachadh  nior  a  reir  cuid,  ^safi  f-seadh 
as  hirde  is  mi-shoirbheachadh  mhor  e.  A  reir  cuid, 
tha  soirbheachadh  a'  co-sheasamh  ann  a  bhi 
faotainn  teachd-an-tir,  feumalachd,  no  saoibhreas  ; 
ach  faodaidh  duine  iad  sin  uile  fhaotainn,  agus 
nach  do  shoirbhich  ieis.  Ma  f  huair  e  iad  aig  cosd 
a  shlàinte,  no  le  droch  innleachdan  no  le  braid, 
cha'n  abrair  gu  firinneach  gu'n  do  shoirbhich  e. 
Ged  chosnadh  duine  an  saoghal  uile  agus  anam 
fein  a  chall,  is  cinnteach  nach  do  shoirbhich  Ieis. 

II.  Mi-shoirbheachadh,  a  reir  cuid,  ^san  t-seadh 
as  hirde,  is  fior-shoirbheachadh  e.  Tha  so  f ior 
mu  ar  Slànuighear  beannaichte.     Bha  a  bheatha 

air  a'  caitheamh  ann  am  bochdain,  agus  air  a 
criochnachadh  ann  an  dorchadas.  Chuir  iad  crùn 
droighinn  m'a  cheann,  bhuail  iad  le  'm  basaibh  e, 
agus  thilg  iad  smugaid  air ;  gidheadh  b'e  uair  àrd- 
bhuaidh  an  uair  'san  do  chròm  e  cheann  air  a' 
chrann.  Chriochnaich  e  an  obair  a  thugadh  dha 
r'a  dheanamh.  De  shaothair  anama  chunnaic  e, 
agus  bha  e  toilichte. 

Tha  nithean  araidh  ann  a  chuidicheas  le  soirbh- 
eachadh beatha : — 

A'  cheud  ni  is  e  dichiolL  Tha  e,  gun  amharus 
sam  bith,  cho  fior  an  diugh  's  a  bha  e  an  làithean 
Sholaimh:  "  ni  làmh  nan  dichiollach  beartach," 
{a)  Tha  cuid  ann  dhe'n  bheachd  nach  ruig  iad  a 
leas  saothair  chruaidh  a  dheanamh,  ach  an  taic 
a  leigeil  air  an  tàlannan  nàdurra  agus  air  a  comas- 
inntinn.  Cha  dean  a  bhi  clis,  no  mòr-cheud- 
fathan,  soirbheachd,  gun  chnuas,  oir  theid  dichioll 
thar  tàlann. 

Cuimhnich  air  cnuasachd  na  gràineig, 
Guais  do  d'  thionail  bhith  mur  bhid, 
Ni  bheil  ach  pian  do  d'  anaman, 
Na  iarr  barr  na  talmhainn  trid. 

Seann  Laoidh. 

{h)  Tha  cuid  eile  an  diiil   nach  'eil  an  soirbh- 
eachadh ach  a'  ni  tha  'n  dan   dhaibh,  agus  nach 

urrainn  dhaibh  a  sheachnadh,  agus  gur  aon  ni  e 
dhaibh  leisge  no  dichioll  co  dhiù  tha  an  cor  soirbh 
no  doirbh.  Is  fada  bho'n  fhirinn  so,  oir  tha  e  an 
comas  an  duine  gach  cnap-starra  a  chur  as  a 
rathad,  mur  taisich  e  agus  mur  teid  e  am  breislich 
fa  chomhair  fuathais.  An  aghaidh  gach  uile 
dhuilicheadas  chathaich  uile  dhaoine  mora  agus 
ainmeil,  agus  fadheòidh  choisinn  iad  a'  bhuaidh. 

A  dh'aindeoin  aon  fhuathas  'gam  faic  sibh, 
Na  meataicheadh  gart  a'  chuain  sibh  : 

Ma  ni  sibh  cothacha  ceart, 

'S  nach  mothaich  an  f  hairge  sibh  diblidh, 

Gu'n  islich  a  h-àrdan  'sa  beachd, 

'S  gar  cothacha  sgairteil  gu'n  striochd  i. 

Mac  Mhaighstir  Alasdair. 

{c)  Cha  tig  soirbheachadh  gun  spàirn  chruaidh 
agus  saothair  mhor.  Cumaidh  obair  duine  slàn 
agus  sona,  agus  ciallach,  oir  'se  'm  fear  a  bhios 
'na  thàmh  a  chuireas  na  cait  'san  teine.  Tha 
iomadh  beannachd  air  a  ghealladh  do  dhichioll, 
ach  aig  leisg  cha'n'eil  aon  ghealladh  maith.  Tha 
Dia  fein  ag  obair,  agus  is  aill  leis  gu'm  biodh  a 
chlann  ag  obair. 

A?i  dara  ni  is  e  rim  sonraichte.  Faodaidh  fear 
a  bhi  ruith  agus  "fallas  mala  bras  chnapa  gu  làr" 
dheth ;  ach  ma  tha  e  a'  ruith  bho'n  cheann-criche 

dè  feum  a  ni  sin  dha.     A'  mhuinntir  a  shoirbhich 
roghnaich  iad  an  cùrsa  agus  chum  iad  rithe. 

F"eith  gu  foighidneach  ri  thim-san, 
'S  imich  direach  reir  a  rearhda  ; 
Ruith  do  reis  le  faire  's  dichioU — 
'S  ann  le  stri  a  ni  thu  streapadh. 

Bean  Torra  Dhamh. 

(a)  Tha  ròghainn  cùrsa  no  ceaird  'na  ni  ris  a 
bheil  soirbheachadh  beatha  crochta  ann  an  tomhas 
mhòr.  Dh'  f  hàihiich  iomadh  neach  'sa'  bheatha  so, 
a  chionn  gu'n  do  roghnaich  iad  obair  ris  nach 
robh  iad,  air  aon  chor,  freagarrach.  Roghnaich 
dhuit  fein  an  obair  sin  nach  'eil  an  aghaidh  do 
chuilg.  (0)  Ge  b'e  ni  a  roghnaich  thu  lean  ris. 
"Aon  ni  a  ta  mi  a'  deanamh.''  Is  maith  a' 
riaghailt  i  so.  Oir  cha  chinn  feur  air  a'  rathad 
mhòr,  no  còinneach  air  a'  chloich  a  bhios  'ga  siòr 
ghluaisead.  Am  fear  a  bhios  greis  ris  a  h-uile 
dad,  cha  shoirbhich  leis  an  dad  idir.  "  Bheir  e 
buille  's  gach  aon  chraoibh,  s  gun  chraobh  idir  a 
leagadh."  (c)  Mar  is  àirde  ar  run  's  ann  is  mo 
air  a'  ruig  sinn.  Cha  do  chriochnaich  obair  gu 
cothromach  riamh  nach  do  chriochnaich  i  'n 
toiseach  'na  inntinn.  Aig  dol  a  mach  na  beatha, 
uime  sin,  bu  choir  dhuinn  a  ni  a  dh'iarradh  sinn 

i  bhith  a  chuir  romhainn.  An  deidh  urnuigh  ri 
Dia,  dean  spàirn  chruaidh  airson  a  ni  dh'iarradh 
tu  do  bheatha  a  bhi. 

An  treas  ni  is  e  clih  beusach — ionracas,  firinn, 
seasmhachd,  stuamachd.  Ni  a'  ghaoid  as  lugha 
'sna  beusan,  uair  no  uair-eiginn,  long-bhriste  dhe'n 
bheatha;  oir  cuiridh  toll  beag  fo  shàl  an  long 
mhòr.  Is  duine  gun  fhiù,  araon  fa  chomhair  Dhe 
is  dhaoine,  an  duine  mi-dhileas. 

An  ni  m^a  dheireadh  dochas  a'  chreidimh.  (a) 
Faodaidh  ar  dichioll,  ar  run,  agus  ar  fàtli  bhi 
diongmhalta,  gidheadh  "  nach  ann  do  na  daoinibh 
luatha  a  tha  an  reis,  no  do  na  daoinibh  treuna  an 
cath,"  Ach  an  uair  tha  sinn  a'  call  na  reise,  agus 
tha  cath  a  dol  'nar  n-aghaidh,  cuireamaid  ar  n- 
earbsa  ann  an  Dia,  agus  an  dochas  maith  a  tha 
teachd  bho  so,  bheir  e  spionnadh  nuadh  dhuinn 
ionnan  's  nach  bi  sinn  gu  tur  air  ar  leagadh  sios  le 
diobhail  misnich.  (d)  Os  cinn  na  h-uile  ni  tha 
creideamh  ann  an  Criosd  eigneach  chum  soirbh- 
eachaidh ;  oir  is  so  a  ni,  an  uair  nach  'eil  'san 
t-saoghal  so  ach  comhfhurtair  bochd  aig  a  bhàs, 
a  thilgeas  deàrsadh  blàth  na  glòire  thairis  air  an 
t-sealladh  dhorcha  mu'n  cuairt,  agus  a  leigeas  ris 
dhuinn  crioch  àraidh  cruthachaidh  an  duine. 
Ach  tha  na  teaeasgan  a  tha  air  thoiseach  air  so 

againn  gu  ro-shoilleir  anns  a'  laoidh   bhreàgh 
a  leanas : — 

Trom  fo  nèul  ged  bhiodh  do  chridhe, 
Cum,  mo  bhràlh'r,  do  mhisneach  suas  ; 
Stiùraidh  rèul-an-iùil  thu  'd  shlighe — 
Earb  ci  Dia  's  gu  h-ionraic  gluais. 

Ged  robh  'n  rathad  fada,  cianail, 
Is  a  chrioch  am  falach  uait, 
Coisich  e  gu  sunndach,  ciallach  ; 
Earb  a  Dia  's  gu  h-ionraic  gluais. 

Sios  gach  eucoir  's  obair  fhealltach  ; 
Sios  na  bheir  do'n  t-sohis  fuath  ! 
Co-dhiùbh  's  buidhinn  duit  no  call  duit, 
Earb  a  Dia  's  gu  h-ionraic  gluais. 

Na  cuir  d'  earbs'  an  ceannard  pobuill, 
Aidmheil  creud,  no  comunn  sluaigh, 
Ach  an  smuain,  an  gniomh,  's  am  focal, 
Earb  a  Dia  's  gu  h-ionraic  gluais. 

Na  cuir  earbsa  ann  ad  mhiannaibh, 

Ri'n  gulh  binn  na  aom  do  chluas, 

No  droch  no?,  ged  chleachdteadh  riamh  e — 

Earb  a  Dia  's  gu  h-ionraic  gluais. 

Riaghailt  shoilleir,  stiùradh  cìnnteach, 
Suaimhneas-inntinn,  neart  's  gach  uair  ; 
Reul  o'n  àird  air  slighe  'n  t-simplidh — 
Earb  a  Dia  's  gu  h-ionraic  gluais. 

Cuid  bheir  gaol  duit,  cuid  bheir  fuath  dhuit, 
'S  cuid  ni  tionndadh  uait  gu  fuar  ; 
Tog  do  shùil  gu  buileach  uapa — 
Earb  a  Dia  's  gu  h-ionraic  gluais. 

Dr  TORMOID   Macleòid. 

BUAIDH  PHEARSANTA 

Tha  a  leithid  a  cheangal  eadruinn  uile  agus 
nach'eil  ni  sam  bith  a  ni  sinn  nach  fag  a  lorg  air 
muinntir  eile.  Direach  mar  a  shiubhlas  tonn  air 
thonn  bho'n  phlumb  a  ni  a'  chlach  a  thilgear  'sa' 
loch  gus  am  bris  iad  air  cladach  fad  air  falbh,  is 
amhuil  sin  tha  buaidh  ar  beatha  a'  dol  fad  thairis 
air  na  's  aithne  dhuinn,  no  smuainich  sinn. 

Tha  buaidh  de  dhh  sheorsa,  Direach  agus  Neo- 
dhlreach — Fiosrach  agus  Neo-fhiosrach — Is  e  tha 
'sa'  cheud  tè  toradh  oidhirp  a  ni  sinn,  ach  tha  an 
dara  tè  a'  deàrrsadh  uainn.  Tha  'n  Sgriobtuir  a' 
cur  na  dhà  fa'r  comhair  gu  soilleir  anns  na 
h-earrannan  so  :  "  Geuraichear  iarunn  air  iarunn, 
agus  geuraichidh  duine  gnùis  a  charaid.  Mar  ann 
an  uisge  a  fhreagras  aghaidh  do  aghaidh,  mar  sin 
freagraidh  cridhe  duine  do  dhuine."  Mar  ni  an 
t-iarunn  iarunn  eile  gheurachadh,  mar  sin,  geur- 
aichidh, no  cuiridh  tu  cumadh  air  duine  'eile  a 


Buaidh   Phearsanta 

rèir  do  ruin,  le  oidheirp,  agus  le  comhairle. 
"  Mar  ann  an  uisge  f  hreagras  aghaidh  do  aghaidh," 
so  a'  bhuaidh  a  tha  againn  air  muinntir  eile,  gun 
fhios  dhuinn  fhein. 

I.  Buaidh  dhireach  Jio  fhiosrach.  Tha  dòigh- 
ean  anns  a'  feud  so  a  bhi  deanta  : — {a)  A'  cumail 
feadhainn  eile  air  an  t-slighe  cheart.  Tha  e  mar 
dhleasanas  oirnn  a'  mhuinntir  a  chi  sinn  air  an 
t-seachran,  an  t-slighe  cheart  a  nochdadh  dhaibh. 
An  uair  a  chi  sinn  daoine  a'  gabhail  ri  droch 
chompanaich,  no  cleachdaidhean  neo-bheusach, 
no  beachdan  baoghalach  'se  ar  dieasanas  tagar  riu 
an  deagh  am.  Cha  bhi  so  air  a  dheanamh  gu 
h-eifeachdach  gun  iirnuigh  an  toiseach  ri  Dia,  oir 
is  esan  a  bheir,  "  focal  'na  thràth,  cia  maith  e." 
Bu  mhaith  dhuinn,  cuideachd,  cuimhne  a  chumail 
air  an  t-sean-f  hocal :  "abair  gu  beag  's  abair  gu 
maith."  {b)  Tog  do  ghuth  an  aghaidh  an  uilc. 
Tha  e  air  a  chuir  sios  ann  an  Lebhiticus — Agus 
ma  pheacaicheas  anam,  agus  gu'n  cluinn  e  guth 
mionnachaidh,  agus  gur  fianuis  e,  a  chunnaic  no 
is  fiosrach  air  a'  chuis,  mur  cuir  e'n  ceill  i,  an  sin 
giùlainidh  e  a  chionta.  A  bhi  balbh,  bodhar,  an 
eisdeachd  sgeula  shalaich,  no  gniomh  olc,  gun  ar 
guth  a  thogail  gu  duineil,  fearail,  ann  an  grain  d'a 
leithid  sin,  cha  bhi  duine  maith  sam  bith.  Tha 

e  mar  f  hiachan  air  uile  Chriosduidhean  labhairt  a 
mach  an  aghaidh  an  uilc.  (c)  Gabh  pàirt  ann  an 
oibrichean  Chriosduidh  agus  fhiùghantach.  Cha 
b'ann  le  comunn  dhaoine,  ach  le  daoine  fa  leth  a 
chaidh  gniomharan  mora  riamh  a  dheanamh. 
Tha  cothrom  ann  dha  na  h-uile  fear,  cnuasach  le 
thaland  fein,  dh'  aindeoin  cho  beag  e. 

11,  Buaidh  neo-fhiosrach.  {a)  Beachdaich  air 
buaidh  seallaidh.  "  Dh'  amhairc  an  Tighearn  air 
Peadar."  Rainig  an  sealladh  a  chridhe,  agus 
"chaidh  e  mach  agus  ghuil  e  gu  goirt."  Tha 
gnùis  cuid  a'  cur  an  ceill  d'  an  t-saoghal  am 
beatha  dhiomhair  agus  spioradail  maille  ri  Dia. 
ij))  Smuainich  air  buaidh  fia?nh-ghàtre, — bho 
charaid  'na  thigh,  no  am  muigh.  Tha  cuid  ann 
agus  tha  an  giulain  cho  cùbhraidh  ris  na  sitheanan. 
Lionaidh  e,  mar  rinn  am  bocsa  a  bhris  an  te  eile 
"an  tigh  gu  leir."  {c)  Smuainich  air  buaidh 
co-fhaireachaidh.  A'  gniomh  beag,  caoimhneil, 
dhe  nach  do  shaoil  thu  ni,  faodaidh  e  buaidh  mhòr 
a  bhi  aige  air  muinntir  eile,  a'  fosgladh  sios 
'nan  cridhe  tobraichean  dheagh-fhairichean.  {d) 
Smuainich  air  buaidh  eisiomplair — beatha  ionraic 
athar  no  mathar,  bunailteas  an  t-saighdeir,  cliù 
glan  an  oibriche  am  measg  a  chompanach,  no  a' 
ghille  anns  a'  sgoil — cha'n'eil  teagamh  nach  dearg 

e  air  each.  Fàgaidh  beatha  mhaith  an  ionracain, 
gu  samhach,  a  lorg  air  muinntir  eile.  Tha  so  uile 
a  leigeil  ris  dhuinn  (i)  ar  freagarrachd  do  chach 
a  cheile.  Ma  their  thu  "am  mise  fear-gleidhidh 
mobhràthar?"  Is  e  am  freagradh  nach  urrainn 
dhuit  sin  a  sheachnadh.  Cha'n  urrainn  dhuinn 
a  bhi  beò  idir  gun  fhàile  cùbhraidh,  no  chaochla, 
a  bhi  ag  eirigh  suas  de  ar  beatha  gu  bhi  laighe  air 
muinntir  eile  chum  am  maith  no  an  cron.  Uime 
sin  : — 

Cuimhnich  sior-thadhal  an  Teampuil, 
'S  na  cuir  do  theann-gheall  san  eucoir, 
'S  na  tugadh  ort  or  na  beatha 
Mionnan  eighich  thabhairt  air  eudail. 

Ma  chluinneas  tu  fannsgeul  air  fan, 
Na  cuir  do  leith-làmh  'na  luib  ; 
Na  bi  ad  urrainn  anns  a'  bhreig  : 
Leig  an  sgeul  ud  seachad  sud. 

Bi  ceutach  macanta  air  t'  eòlas ' 
Na  tog  trogbhail  -  air  t'  aineail  ; 
Na  h-abrar  gu'n  d'dhiùlt  thu  coir 
Na  h-ob  agus  na  h-iarr  onoir. 

Seann  Dan. 

(2)    Ar    comas   caoimhneis.     Tha  cuid  dhe  'n 
bheachd  mur  'eil  gibhtean  sònraichte  aca  nach  'eil 

^  .i.  air  muinntir  t'  eòlais.  -  .i.  tuasaid. 

feum  annta  'san  fhion-lios.  Is  ceap-tuislidh  so 
do  mhòran  a  dh'fhaodadh  a  bhi  feumail  ann  am 
beatha  threibhdhireach  nan  gràs.  Cha'n  urrainn 
do  neach  sam  bith  a  bhi  beo  dha  fein  a  mhàin. 
(3)  'Sann  le  bhi  maith  a  nithear  maith  leinn.  Ma 
tha  Criosd  annainn  deàrrsaidh  a  sholus  a  chum 
maith  thall  'sa  bhos.  As  a'  bheatha  tha  aige 
"sruthaidh  aibhnichean  de  uisge  beo." 


CAIRDEAN 

Is  e  tha  sinn  a'  ciallachadh  le  càirdean  a'  chuid  de 
ar  luchd-eolais  is  faisge  air  an  tig  sin?i.  Tha 
eòlas  againn  uile  air  mòran  sluaigh  dhe  gach 
seòrsa  agus  staid,  ach  tha  beagan  diubh  ris  a' 
bheil  sinn  an  dlùth-chàirdeis  mar  nach  'eil  sinn  ri 
each.  Is  ann  mu  na  fior  chàirdean  so — càirdean 
broillich  air  a  labhair  sinn. 

Is  e  so  companach  an  àigh, 
An  companach  a  b'aill  learn  fein  ; 
Am  fear  a  bheireadh  dhomh  gu  saor, 
'S  d'  an  taomainn  mach  mo  chridhe  fein. 

D'an  innsinn-sa  gun  sgàth  gun  fhiamh, 
Gach  iomagain  dhian  a  bhiodh  g'  am  lèir, 
A  bheireadh  comhairle  orm  le  gradh, 
'S  ri  each  nach  labhradh  ni  mu  dhei'nn. 

BÀRD  Ledaig. 

Ann    a'  Criosd  chithear   càirdeas  diongmhalta. 
Is  Esan  an  àrd-eisiomplair  ann  a'  chairdeas.     "  A 

nis  b'ionmhuin  le  losa  Marta,  agus  a  piuthar,  agus 
Lasarus."  Bha  cuid  de  na  deisciobuil  a  thug  e  na 
b'fhaisge  air  fhèin  na  càch.  B'iad  sin  Peadar 
agus  Seumas  agus  Eoin.  Chunnaic  agus  chuala 
iad  nithean  air  nach  d'  rainig  càch,  agus  bha  aon 
diubh  so  fèin  a  b'ionmhuin  le  losa."  A  nis  tha 
losa  'ga  thairgse  fein  dha  gach  aon  againn  mar 
charaid.  "  Is  sibhse  mo  chàirdean-sa,  ma  ni  sibh 
gach  ni  a  ta  mi  ag  àithneadh  dhuibh." 

{a)  Tha  ar  càirdeas  a'  dearbhadh  ar  cliii.  Chi 
cairdean  fiù  a  cheile ;  agus  "aithnichear  duine  air 
a  chuideachd."  Ma  tha  ar  companaich  'nan 
daoine  gun  diù,  their  an  saoghal  gur  daoine  gun 
diù  sinn  fhein.  Mar  is  miann  leinn,  uime  sin, 
deagh  theisteas  a  chosnadh,  feumaidh  sinn  a  bhi 
ro  fhaicilleach  ann  a'  roghainn  chàirdean  agus 
dlùth  chompanaich.  Oir  "aithnichear  fear 
doimeigh  air  na  sràidean." 

{b)  Tha  cumhachd  sònraichte  aig  caraid  ar  cliii 
a  dhealbh.  Roghnuich  deagh  chompanaich  agus 
bidh  thu  dhiubh ;  agus  air  a'  làimh  eile  ma  bhios 
tu  fad  am  measg  nan  amadan,  'na  t-amadan  bidh 
thu.  Tha  Solamh  ag  radh  :  "  Geuraichear  iarunn 
air  iarunn  agus  geuraichidh  duine  gnùis  a  charaid." 
A  ris  tha  e  sgriobhta:  "truaiHdh  droch  chomhluadair 
deagh  bheusa."  Seachuin  an  droch  chompanas 

air  an  d'rinn  iomadh  gille    suairce  long-bhrist  de 
dheagh  bheusa. 

Ged  bhiodh  tu  air  do  tholladh  leis  an  acras 
Na  teid  comaidh  ris  a'  chù  ; 
Is  an  t-aran  a  dheanadh  Moireach 
Bh'inn  coma  dha  co-dhiùbh. 

Urr.  LaCHLAN  M'COINNICH. 

Ach  "feumaidh  am  fear  aig  am  bi  càirdean, 
càirdeas  a  nochdadh."  I.  A  thaobh  chàirdean,  bu 
choir  dhuinn  a  bhi  (a)  mall  'gan  deanamh  agus  (b) 
mall  'gan  trèigsÌ7in.  Bu  choir  do  dhorus  ar 
càirdeas  a  bhi  cumhang,  arms  am  biodh  dearbhadh 
aig  a  starsach,  mu's  leigeadh  sinn  neach  sam  bith 
a  steach.  Mar  tha  an  sean-f  hocal  'ga  chur  :  "  abair 
sin  dar  a  chaitheas  tu  cruaich  mhòine  còmhla  ris." 
'Nuair  a  tha  càirdeas  eatorruinn  bu  cheart  e  bhi 
daingean.  Is  e  dilseachd  smior-chaillich  a' 
chàirdeis — dilseachd  am  focal  is  an  gniomh ;  agus 
"am  fear  a  ghleidheas  a  theanga,  gleidhidh  e  a 
charaid." 

II.  Cha  bu  choir  dhuinn  a  dhol  an  càirdeas  ri 
muinntir  aig  a  bheil  beachd  as  liigha  air  a'  choir 
na  sÌ7i?i  fheifi.  Tuigidh  sinn  uile  ciod  a  tha 
air  a  chiallachadh  le  prionnsabal.  Tha  laigsichean 
dhaoine  draghail,  ach  tha  cion  prionnsabal  cunnart- 
ach.      Agus  mar  "dh'  aithnichear  an    leòmhann 

21 


Càirdean 

air  sgrìob  de  ìnean"  aithnichear  so  air  focal  no 
gniomh.  Bu  choir  dhuinn  am  fear  so  a  chuid- 
eachadh  no  threòireachadh,  ach  a  sheachnadh  mar 
charaid. 

III.  Bu  choir  comh-ionnanas  a  bhi  anti  an 
cairdeas,  Tlia  e  iomcliuidli  gu'n  roghnuicheadh 
sinn  càirdean  am  measg  leithidean  a  cheile,  agus 
cha'n  ann  dhiubhsan  a  tha  na's  àirde  no  na's  isle 
an  crannchur  no  sinn  f  hein,  Tha  cunnart  a  bhi 
brosglach  ris  a  cheud  chuid  agus  oilbheumach 
ris  a'  chuid  eile.  Tha  am  fior  chàirdeas  saor  o'n 
da  ni  so. 

IV.  Cha  bu  choir  dhuinn  caraid  a  dheanamh 
dhe  'n  fhear  tha  mi-urra77iach  do  nithean  ??aomha. 
Na  leagamaid  'nar  comhairle  an  t-as-creidmheach 
no  fear  àicheadh  Dhe.  "Cha'n'eil  e  glic,"  arsa 
duine  mòr,  "earbsa  chur  ann  an  duine  nach  'eil 
a'  creidsinn  ann  an  Dia,  no  am  beatha  air  taobh 
thall  a'  bhàis."  Bu  choir  dhuinn  roghainn  a 
dheanamh  dhiubhsan  a  rinn  roghainn  de'n  chuid 
mhaith  agus  bidh  buaidh  mhaith  aca  oirnn.  So 
agaibh  clii^i  fior  charaid  a  reir  a  bhàird : — 

Bhiodh  do  chomhairl'  an  comhnuidh, 
Le  do  chobh  ir  's  do  chòmhnadh, 
Do  luchd-gabhail  na  cor  ch, 
Reir  's  mar  sheòladh  tu  fein. 

Dheanadh  tu  'n  t-aindeonach  deònach 
Is  an  t-aineolach  eòlach — 
'S  b'e  fìor  shonas  do  bheòlaind, 
Bhi  tabhairt  còrr  dhaibh  do  lèirs'. 

Bha  thu  caomh  ri  fear  feumach, 

Bha  thu  saor  ri  fear  reusont', 

Bha  thu  aodanach,  geurach, 

Mar  chloich,  ri  eucoireach  cruaidh  :    " 

Bu  tu  'n  tabhairteach  maoineach. 

Bu  tu  'n  labhairteach  saoihrach, 

Bu  tu  *n  comhairleach  tiomail 

*S  crioch  a*  ghaoil  ann  ad  fhuath. 

ROB   DONN. 

AIRGIOD 

I.  Chà'n^eil  airgiod  ann  fhein  aon  chind  ok  na 
maith.  Is  ann  'na  chosnadh  no  chaitheamh  tha 
an  t-olc  na  maith,  direach  co  dhiubh  tha  e  air 
fhaotainn  gu  h-onarach  na  mi-onarach,  no  air 
a  sgapadh  gu  cronail,  no  air  a  thiodhlacadh  gu 
feumail.     Mun  airgiod  labhair  am  bard  mar  so  : — 

Gun  bhi  ro  chaiteach,  no  'nam  dhaolaig, 
Cruinneach'  òir,  no  'ga  sgaoileadh  ; 
Ma  gheibh  mi  biadh,  teine  's  earradh, 
Tha  mi  toilichte  dhe'n  t-saoghal. 

Fear  Srath-Mhathaisidh. 

{a)  Tha  e  soilleir  dha  na  h-uile  neach  gu  bheil 
cumhachd  aig  airgiod  chum  maith.  Ni  e  daoine 
neo-eiseamaileach,  agus  comasach  air  cuideachadh 
le  co-chreutairean  agus  comhf hurtachdan  fhaotainn 
nach  biodh,  dh'easbhuidh  airgid,  'nan  comas,  {b) 
Tha  e  cheart  cho  soilleir  gu  bheil  e  'na  chumhachd 
uilc.  Bho  dhroch  fheum  deth  tha  mòran  de 
dh'  eucoir,  de  pheacadh  agus  de  bhròn  an  t- 

saoghail  ag  eirigh.  "  Oir  is  e  gaol  an  airgid,"  ars 
Sgriobtuir,  "  freumh  gach  uilc."  Cruaidhichidh 
e  anam  an  duine. 

II.  Tha  ar  daimh  ri  airgiod  '?ia  dhearbhadh 
air  ar  cliii.  Mar  is  aithne  dhuinne  cionnus  a 
fhuair  agus  a  chaitheas  duine  a  chuid,  is  aithne 
dhuinne  an  duine  e  f  hein.  Tha  na  h-uile  bheusan 
agus  mi-bheusan  co-cheangailte  ri  airgiod.  Tha 
ar  tional  agus  ar  sgaoileadh  maoin  na  sgàthan  anns 
am  faic  sinn  ar  moraltachd. 

III.  Tha  nithean  a?in  is  fheàrr  iia  airgiod  agus 
nach  ceannaich  airgiod. 

Gach  ni  tha  cliutach  agus  àrd 
Dean  dichioll  air  a  shealbh  ; 
Mar  lòchran  laiste  suas  le  gradh 
Biodh  t'  imeachd  glan  gun  chealg  ; 
Le  eòlas  ceart  biodh  t'  anam  Ian, 
'S  do  ghniomharan  gun  chearb, 
Sin  agad  ionmhasan  nach  tràigh, 
'S  maise  gu  bràth  nach  searg. 

NiALL    MACLEOID. 

{a)  Is  f  heàrr  ionracas  na  airgiod.  Ma  choisneas 
duine  saoibhreas  air  chost  ionracais  tha  e  pàigheadh 
cus  air.  {b)  Is  fheàrr  dachaidh  na  airgiod.  Ma 
chailleas  duine  gradh  teaghlaich  'na  chabhaig  gu 
bhi  saoibhir,  tha  e  pàigheadh  cus.  "  Cuimhnich 

air  cnuasach  na  graineig."  (c)  Is  fhearr  eòlas, 
leasachadh,  iochd.  agus  spioradalachd  na  airgiod. 
Am  fear  a  ni  iodhal  de  airgiod,  caillidh  e  anam. 
Tlia  am  fear  sin  an  si^iilean  Dhe  'na  amadan. 

1.  Bu  choir  cuimhne  a  bhi  againn  air  ar 
stiùbhardachd.  Feumaidh  sinn  cunntas  thoirt  as 
ar  stiùbhardachd — am  feum  a  rinn  sinn  dhe  na 
thug  Dia  dhuinn.  Is  Leis-san  na  tha  againn  is 
cha  leinn  fhein.  Ris  gach  neach  bidh  e  air  a 
ràdh  :  "Thoir  cunntas  air  do  stiùbhardachd :  oir 
cha'n  fheud  thu  bhi  ni's  faide  ad  stiùbhard." 

2.  Bu  choir  dhuinn  maith  a  dheanamh  air  an 
t-slighe.  Tha  mòran  a  their  de  nach  deanadh  iad 
na  robh  airgiod  aca.  Ma  bhios  iad  gu  bràth 
saoibhir  ciod  na  mòr  nithean  a  ni  iad !  Dean 
maith  leis  a  bheagan  a  tha  agad  air  neadh  cha  bhi 
fhios  agad  air  sonas  na  muinntir  a  thug  agus  a 
chuidich.  Bha  da  leth-fheoirHng  na  baniraich 
bhochd  'nan  tiodhlac  mihaiseach  an  siiilean  Chriosd. 
Bi  suilbhireach  leis  na  tha  agad  do  dhuine  agus  do 
dh'  aobhar  De  :  "  Oir  is  toigh  le  Dia  an  neach  a 
bheir  seachad  gu  suilbhir." 

3.  Bu  choir  dhuinn  a  bhi  gleidhteach.  Is  fior 
ghhocas  e  ullachadh  a  dheanamh  fa  chomhair 
geamhradh  na  beatha.  Bu  choir  dhuinn  na  h-uile 
dichioll  a  dheanamh  cumail  a  staid  na  bochdainn. 

Tha  'n  seillean  's  an  seangan, 
A  bha  tional  an  stòrais, 
Le  gliocas  gun  mhearachd, 
A'  toirt  aire  do'n  dòruinn, 
'G  ithidh  bidh  's  ag  òl  meala, 
Gun  ghainne  air  Ion  ac', 
Fo  dhion  ann  san  talamh, 
O  anail  an  reòta. 

DUGHALL   BOCHANAN. 

4.  Bu  choir  dhuinn  cumail  as  na  fiachan.  Is  e 
tha  'sna  fiachan,  trailleachd,  cion  saorsa,  truaighe. 
Na  caith  thar  do  chosnadh.  Mu'n  ceannaich  thu 
smuainich  an  urrainn  dhuit  pàigheadh. 

5.  Cuir  t'  aghaidh  gu  dion  an  digdààh gai^nbligeadh. 
Is  e  so  aon  de  mallachdan  ar  latha.  Is  olc  e  ann 
fein  eadar-dhealaichte  bho  na  h-uilc  a  thig'na  lorg. 
{a)  Bheir  e  airidheachd  far  nach  'eil  airidheachd, 
agus  bheir  e  duais  far  nach  'eil  duais  airidh.  {b) 
Coisnidh  e  tiodhlac  do  neach  aig  call  a  chomh- 
earsnaich.  Bu  choir  do'n  oigridh,  gu  ro  shonraichte, 
a  bhi  air  faire  an  aghaidh  an  uilc  so,  a'  charraig 
air  an  d'  rinneadh  iomadh  beatha  ghealltanach 
lono;-bhrist. 

Is  airgiod  tim.  An  neach  òg  a  ni  deagh  fheum 
de  thim  is  fhearr  dha  e  na  airgiod.  Tha  e 
feumail  agus  cliutach.  Ann  a  bhi  caitheamh  ar 
n-aimsir  gu  ceart  tha  nithean  ann  a  bu  choir  a  bhi 
'nar  n-amharc. 

I.  Doighealachd.  Ma  tha  sinn  gleidhteach  a 
thaobh  ar  cuid  bu  choir  dhuinn  a  bhi  gleidhteach 
air  ar  tim.  Tim  air  a  chaitheamh  an  diomhanas 
is  cothroman  e  air  a  chaitheamh  gu  amaideach. 
'Sann  le  bhi  deanamh  deagh  fheum  dhe  gach  uair 
de  thim  thainig  daoine  iomraiteach  na  talmhainn 
gu  inbhe.  Is  e  riaghailt  mhòr  gun  a  bhi  idir  'nar 
tàmh  ach  a  bhi  a'  cur  gach  momaint  gu  buil 
mhaith.  Oir  am  fear  a  bhios  'na  thamh  cuiridh  e 
na  cait  'san  teine,  agus  cha  mhòr  feum  a  ni 
sin  dha. 

II.  Riaghailt.  Is  mòr  an  obair  a  ni  neach  ann 
an  la  mu  theid  e  a  reir  riaghailt.  Le  bhi  deanamh 
an  ni  air  a  bheil  do  làmh  's  mo  ni  thu,  ann  an 


Tim 

aon  là  na  ni  am  fear  tha  thall  'sa  bhos  ann  an 
seachduinn.  Oir  is  fada  bho  na  chuala  sinn : 
"  buille  's  gach  aon  chraoibh  gun  chraobh  idir  a 
leagadh."  Tha  deagh  riaghailt  na  cuideachadh, 
agus  ni  i  saothair  aotrom.  Biodh  aig  gach  neach 
a  dhleasanas  agus  gach  ni  'na  àite  fein. 

III.  Po?icalachd.  Ma  rùnaich  sinn  ni  sam  bith 
a  dheanamh,  na  deanamaid  e  air  thoiseach  no  air 
dheireadh  air  an  uair  a  shuidhicheadh.  Ach  is 
f  hearr  a  bhi  air  thoiseach  no  air  dheireadh.  Oir 
"  b'  f  hearr  an  leth  an  dè  no  gu  leir  an  diugh." 

Cum  ri  t'  fhocal  agus  ris  an  uair.  Aig  eirigh  's 
aig  dol  a  laigh,  ann  an  obair,  agus  ann  an  gealladh, 
bu  choir  dhuinn  feuchainn  a  bhi  ris  a  mhionaid. 
Tha  an  duine  mi-phoncail  draghail  dha  fhein  's 
do  mhuinntir  eile,  oir  tha  e  a'  caitheamh  iiine 
fhein  agus  iiin  chàich. 

IV.  Clis.  Le  so  tha  sinn  a'  ciallachadh  a  bhi 
deanamh  gnothuich  air  ball,  gun  a  bhi  a'  cur  dàill, 
no  deanamh  moille,  agus  gu'n  a  bhi  ag  radh,  "  an 
uair  a  bhios  ùine  agam."  Oir  "  am  fear  a  bhios 
fada  gun  eirigh,  bidh  e  'na  leum  fad  an  latha." 
A'  mhuinntir  a  tha  daonnan  a'  rùnachadh,  gun  a  bhi 
idir  gniomhach,  cha  bhi  piseach  orra  gu  bràth. 
Is  e  an  dòigh  as  feàrr  gun  a  bhi  labhairt  mu  obair, 
ach  an  obair  a  dheanamh  agus  sin  air  ball.     Cuir- 

eamaid  ri  so  briathran  mora  nan   Sgriobtuirean : 
*'Teagaisg   dhuinn   mar  so  ar   laithean  àireamh, 
chum   gu'n   socraich  sinn  ar  cridhe  air  gliocas "  [ 
(Salm  xc.   12).     "Ag  ath-cheannach  na  h-aimsir, 
do  bhrigh  gu  bheil  na  laithean  olc  "  (Ephes.  v.  16). 

Ar  beatha  tha  mar  aisling  f  haoin, 

Mar  sgàile  faileis  air  an  raon  ;  . 

Mar  bhoisgeadh  grein'  roimh  neoil  air  fair',  I 

Mar  ùrsgeul  dìomhain,  goirid,  gearr,  ^ 

Mar  bhadan  ceo  air  bharr  nam  beann, 

No  mar  chloich  a'  ruith  le  gleann  ; 

Mar  shaighead  luath  o'n  taifid  reith, 

O'n  bhogha  luameach  'n  laimh  an  trein  ; 

Mar  bhogha  frois  roimh  bhraonaibh  tlàth, 

Mar  neonain  iir  as  aillidh  blàth  ; 

Mar  pheileir  teine  ruith  roimh  'n  speur, 

'S  an  ath-shealladh  dheth  nach  leir  ; 

Mar  neoil  na  h-oidhche  theid  'nan  luath  's 

'N  uair  dh'  eireas  grian  an  àigh  a  suas  ; 

Mar  latha  geamhraidh  air  bheag  speis, 

Mar  leud  boise,  no  fad  reis  ; 

Mar  shlighe  luinge  air  a'  chuan, 

Mar  chobhar  aibhne  nach  bi  buan, 

Ar  heath'  tha  ruith  mar  so  gu  luath, 

Gun  stad,  gun  fhois  gu  bàs  is  uaigh. 

Dr    TORMOID    MACLEÒID. 

Is  e  misneachd  a  bhi  a'  cur  an  agaidh  gach  cruadal 
gu  fearail,  gach  cunnart  gu  treunail,  agus  gun  idir 
dibreadh  fa  chomhair  cumhachd  ge  b'e  mor  e, 
agus  a  dhol  direach  air  aghaidh.  Tha  bhuaidh  so 
ionmholta  an  shilean  na  h-tiile  shluagh,  ciiiin  is 
borb,  Criosduidh  agus  mi-Chriosduidh.  Tha'n  an 
Sgriobtuir  'ga  àrdachadh,  agus  bardachd  ar  tire. 

Lean  gu  dliith  ri  cliù  do  shinnsreachd. 

'S  na  dibit  a  bhi  mar  iadsan. 

O  !  Oscair,  claoidh  thus'  an  treun-armach  ; 

'S  thoir  tearmunn  do'n  lag-lamhach  f  heumach  ; 

Bi  mar  bhuinne-shruth  reothairt  geamhraidh 

Thoirt  gleac  do  naimhdean  na  Feinne, 

Ach  mar  fhann-ghaoth  sheimh  thlàth  shamhraidh 

Bi  dhaibh  sin  a  shireas  do  chobhair. 

FioNN  RI  Oscar. 

Is  e  fior  ghloir  na  h-oige  misneachd.     Is  fuathi 
leis   an    òige   an   gealtaire.     Faodar   truas    a   blii 
againn  a  chi  cunnart  air  an  t-slighe  agus  a  tha 
eagalach,  ach  an  òige  a  tha  gealtach  is  grain  i. 

Tha  da  sheorsa  misneachd  ann.  (a)  A'  cheud 
te,  is  misneachd  fheòlmlior  i.  Cha'n'eil  cus 
airidheachd  innte.  Tha  cuid  a  rugadh  leis  a' 
mhisneachd  so.  Ni  iad  gàire  ri  cunnart,  tha  am 
misneachd  mar  mhisneachd  leòmhainn.  Cha 
bhuin  deagh-bheus  di.  Cha  b'  urrainn  dhaibh  a 
bhi  chaochla.  (ò)  An  dara  te  is  misneachd 
mhoralta  i.  Tha  a  bun  cha'n  ann  'san  fheòil  ach 
san  spiorad.  Tha  i  a'  tarruing  a  neart  bho  an 
neo-fhaicsinneach.  Thubhairt  Criosd  an  uair  "  bha 
fhallas  mar  bhraonaibh  mora  fola  a'  tuiteam  sios 
air  an  talamh,"  "  Athair  ma's  toigh  leat  cuir  an 
cupan  so  seachad  orm ;  gidheadh,  na  b'i  mo 
thoil-se  ach  do  thoil-se  gu  robh  deanta."  Is  e  so 
misneachd  'na  foirfeachd.  Far  a  bheil  misneachd 
mar  so  tha  glòir  is  maise  roimh  an  lùb  gach  uilc 
dhuine  le  urram.  Tha  trl  dòighean  anns  a  nochd 
a'  mhisneachd  mhoralta  i  fein.  A'  cheud  dotgh, 
misneachd  ar  heachdan.  Tha  cuid  ann  aig  nach 
'eil  beachdan  idir.  Tha  cuid  eile  ann  a  tha  leam, 
leat.  Cha'n  ann  gun  mhòr  mhisneachd  thig  neach 
gu  beachd  laidir  a  bhi  aige,  agus  seasamh  gu 
daingean  innte  an  uair  a  tha  e  dearbhta  aisde. 
Is  cula-thruais  am  fear  aig  a  bheil  beachd  do 
bhrigh,  a  mhàin,  gu  bheil  i  aig  each.  An  dara 
dbigh^  misneachd  cur  an  aghaidh.  Is  ann  mar  so, 

gu  h-araidh  bu  choir  an  oigridh  am  misneachd  a 
nochdadh.  Tha  iad  air  an  cuartachadh  leis  gach 
seòrsa  buairidh,  agus  cha  ruig  òganach  'san  t- 
saoghal  so  air  inbhe  ni's  àirde  ann  am  misneachd, 
na  an  uair  a  their  e  ris  gach  uile  sheòrsa  buairidh, 
"cha  dean,"  "ni  h-eadh."  A?i  treas  doigh^ 
misneachd  huanachaidh.  Am  fear  a  bhuanaicheas 
gun  dibreadh  fo  eallach,  a'  giiilan  a  chrann- 
ceusaidh,  agus  nach  cleochd  fo'n  trom  thinneas, 
tha  mhisneachd  glòirmhor  so  aige.  Ciod  iad 
freumhan  na  misneachd  so  ? 

Is  e  cheud  fhreumh  dearbhaclid — "teisteas  an 
deagh  chogais"  a'  faireachduinn  gu  bheil  sin 
'sa'  choir.  Aig  bun  misneachd  nam  martuirich 
agus  fiiighalaich  an  t-saoghail  bha  so — làn-dearbh- 
achd.  Chreid  iad,  air  an  aobhar  sin  labhair  iad, 
chathaich  iad,  dhoirt  iad  am  fuil,  fhuair  iad  bàs. 
Ni  chogais  gealtairean  dhinn  uile,"  arsa  bard  mòr. 
Ach  ni  i  ni  eile  an  uair  a  chuireas  i  eagal  uile 
oirnn — togaidh  i  sinn  os  cionn  gach  eagal  eile. 
Mar  so  bha  e  do  Pheadar  an  uair  a  labhair  e  fa 
chomhair  a  breitheamhnan.  ''A  bheil  e  ceart  am 
fianuis  De,  eisdeachd  ribhse  roimh  Dhia,  thugaibh 
fein  breth.  Oir  cha'n'eil  e  'n  comas  duinne  gun 
na  nithean  a  chunnaic  agus  a  chuala  sinn  a 
labhairt." 

Is  e  aft  darafreiiinah^  creidea?nh.  Tha  creideamh 
air  a  chleachdadh  ann  a'  so  'san  t-seadh  sgriob- 
tuireil.  An  uair  a  dh'  fhairicheas  duine  gu  bheil 
Dia  maille  ris  seasaidh  e  an  aghaidh  uile 
chumhachdan  na  talmhainn  agus  an  t-sluichd. 
Oir  "  Ma  tha  Dia  leinn,  cò  dh'fheudas  bhi  'nar 
n-aghaidh."  B'  fhiùghalaich  a'  chreideimh  na 
treun-f  hir  "  a  cheannsaich  rioghachdan,  a  dh'  oibrich 
fireantachd."  Amhairc  air  Eabhruich  XL,  na 
Cumhnantaich,  air  Noes  agus  mòran  eile.  Cha'n 
aithne  dhàsan  air  a  bheil  eagal  De  eagal  sam  bith 
eile. 

Is  e  an  treas  freumh^  co-fhaireachadh.  An  duine 
aig  a  bheil  Dia  maille  ris  bidh  e  treun  ged  bhiodh 
e  'na  aonar,  ach  is  mòr  an  treòir  a  bheir  cuideachd 
muinntir  co-ionnan  ris  f  hein  agus  aig  a  bheil  co- 
fhaireachadh  ris,  dha.  Dh'fhairich  Pol  so,  thug 
e  buidheachas  do  Dhia  agus  ghlac  e  misneachd. 

Ann  am  beatha  Chriosd  chi  sinn  a  ni  air  an  do 
labhair  sinn  a  deàrrsadh  a  mach  'na  làn-ghlòir,  agus 
anns  a'  bhàrdachd  ainmeil  so  chi  sinn  e  am  measg 
cloinn  nan  daoine  : — 

Aghaidh  leòmhainn  bha  t'  eudan, 
'Nuair  a  dh'  eireadh  luchd-eucoir  ort  ceàrr, 
Aghaidh  duine  thaobh  reusoin, 
Fearail,  tuigseach,  Ian  ceill  agus  bàigh  ; 

Aghaidh  laoidh  a  thaobh  sèimheachd, 

Ann  an  simplidheachd  is  treibhdhireas  grais  ; 

Aghaidh  iolair  thaobh  neamhachd, 

'S  t'  eòlas  dìomhair  air  steidhibh  na  slàint'. 

Bu  laoch  thu  bha  duineil, 

Mar  leòmhann  gun  ghioraig  gun  fhiamh  ; 

Nach  geilleadh  's  nach  pilleadh, 

Roimh  naimhdibh  bha  fineachail,  fiat'  ; 

Bu  diomhain  gach  inneal, 

A  dh'  fheuch  am  fear-millidh  riut  liamh, 

Chur  mu  d'thimchioll  gu  d'spionnadh 

A  dheanamh  anfhann  mar  mhinisteir  Chiiosd. 

Bha  thu  ad  namhaid  do'n  pheacadh, 

Mar  theine  ro-chaith teach  is  dian  ; 

Agus  t'  eud  'na  ghnath-lasair, 

Ag  iarraidh  cur  as  dha  gun  sgilhs  ; 

Is  nach  fagadh  tu  fasgadh 

Aig  aon  bha  'ga  chleachdadh  'na  ghniomh  ; 

Gus  an  iompaicht  air  ais  lad, 

Gus  a  fhreumh  a  ghrad  chasgairt  an  Criosd. 

Iain  Moireasdan. 

Tha  slàinte  a'  ciallachadh  fallaineachd  cuirp  agus 
inntinn ;  cumail  ar  cuirp  ann  an  staid  cho  fallain 
agus  a  ni  obair  furasda,  gun  thrioblaid,  agus  gun 
chron ;  ar  n-inntinn  ionnan  's  nach  dean  i  cron 
do'n  chorp.     Amhairceamaid  air. 

I.  A  cheanghal dhlhth  a  tha  eadar  corp  is  hintÌ7in. 
Tha  iad  ann  an  dàimh  dhìomhair  ri  chèile.  An 
ni  a  bheanas  ris  an  aon  beanaidh  e  ris  an  aon  eile. 
Tha  leas  an  aoin  an  crochadh  ri  leas  an  aoin  eile. 
Tha  so  a'  deanamh  soilleir  cho  feumail  's  a  tha  e 
gu'm  biodh  an  corp  'san  inntinn  le  cheile  a'  gluasad 
anns  an  cho-chòrdadh  sin  is  e  slàinte,  agus  cho 
ciiramach  is  bu  choir  dhuinn  a  bhi  nach  biodh 
briseadh  air  a  dheanamh  air  a'  cho-chòrdadh  sin, 

II.  Gil  blieil  slàinte  aginneach  chum  soirbheach- 
aidh  'sa'  bheatha  so.  Cha'n'eil  i  gu  buileach  eiginn- 
each,  ach  is  beag  nach  ^eil.  "  Ith  do  bhiadh 
is  dean  do  ghniomh  "  arsa  sean-f  hocal,  oir  am  fear 
nach    ith  cha   trie    a    ni    e    ghniomh.       Ach    bha 

nithean  mora  air  an  deanamh  le  daoine  nacli  robh 
ach  anfhann  'nan  slàinte.  Bha  Calbhin  agus  's 
gann  bha  la  slàn  aige.  Bha  Pascal  euslainteach  o 
ochd  bliadhna  deug.  Bha  Pope  lag  agus 
ciorramach.  Bha  an  luathas-analach  air  Righ 
Uilleam.  Bha  an  searmoiniche  mòr,  Hall,  trie 
ann  am  pian  geùr.  Bha  Milton  dall.  Bha  Nelson 
beag  agus  crubach,  agus  mu'n  Abstol  Phòl  tha  e 
air  a  ràdh  "a  ta  a  làthaireachd  chorporra  anfhann." 
Dh'  fhaodadh  iad  so  uile  nithean  na  bu  mho  a 
dheanamh  na  robh  an  slàinte  na  b'  fheàrr.  As  a' 
choitchionn  'se  daoine  le  corp  agus  inntinn 
fhallain  as  fheàrr  a  shoirbhich  'san  t-saoghal. 

III.  Tha  ciiram  a'  cJwirp  ''na  dleasanas  sgriob- 
tuireil.  Oir  tha  an  f  hirinn  ag  ràdh  :  "  Nach  'eil 
fios  agaibh,  gur  iad  bhur  cuirp  buill  Chriosd  "  ;  "  tha 
an  corp  ach  do'n  Tighearn  ;  agus  an  Tighearn  do'n 
chorp  " ;  "  gur  e  bhur  corp  teampull  an  Spioraid 
naoimh  a  ta  annaibh.  a  ta  agaibh  o  Dhia."  "  Ma 
thruailleas  neach  air  bith  teampull  Dhe,  sgriosaidh 
Dia  an  ti  sin."  "Thugaibh  bhur  buill  mar 
sheirbhisich  do'n  fhireantachd."  "Oir  cha  bhi 
aig  a'  pheacadh  tighearnas  oirbh."  "  Glòirichibh 
Dia  ann  bhur  corp."  Tha  e  air  iarraidh  oirnn : 
"bhur  cuirp  a  thoirt  'nam  beo-iobairt,  naomh, 
thaitnich  do  Dhia,  ni  as  e  bhur  seirbhis  reusonta." 

Ghabh  Criosd  fèin  corp  thuige ;  agus  'sann  air 
a  chorp  rinn  an  Slànuighear  chuid  a  bu  mhò  dhe 
mhìorbhuilean  chum  a  leighis  ath-leasachaidh,  agus 
ath-bheothachaidh. 

IV.  Tha  ar  slàijite^  ann  a'  fomhas,  ^ nar  làmhan 
fhèin.  Gun  amharus  tha  mòran  air  am  breth 
ciorramach,  ach,  gidheadh,  tha  iomadh  trioblaid 
ann  a  dh'  f  haodar  a  sheachnadh,  le  bhi  cùramach. 
Tha  trì  nithean  a  tha  a'  cuideachaidh  slàinte. 
Stuamachd,  Saothair,  Fois. 

I.  Stua?nachd.  Tha  cus  bidh  'na  chron  do 
slìlàinte.  Thia  e  araon  cunnartach  agas  mi-eileanach 
cus  ithidh.  Is  fior  an  ràdh  :  "is  fheàrr  a  bhi  air 
acras  na  air  dhroch  eilean,"  Biodh  a  h-uile  fear  le 
so  'na  bheachd  cùramach  cia  urrad,  agus  ciod 
a  dh'  itheas  e,  oir  "biadh  an  dara  fìr  puinsion  an 
fhir  eile."  So  a  ni  thubhairt  an  t-Easbuig  Carsual 
mu'n  chuis  so 

A  h-aon  diubh  an  t-saighead  sheir, 
Be  d'an  co-ainm  a'  chraos  ; 
Minig  a  mheall  i  mi,  a'  phòit  ; 
Dhomh-s'  ni  thàinig  fo=adh  de  m'  aois. 

Tha  mi-stuamachd,  gu  coitchionta,  a'  ciallachadh 

misg.     Tha  toradh  eagalach  na  misg  soilleir  do  na 

h-uile.     Tha   ìad   'nam    mallachd   do'n    tìr    'snan 

cunnart  do'n  chreutair.     Tha  achmhasan  drùidh- 

teach,  agus  freagarrach,  anns  an  iomradh  bhrònach 
agus  fhlrinneach  so,  air  còr  truagh  tigh  a 
mhisgeir : — 

Air  oidhche  ghruamach  gheamhraidh  fhuair, 

'S  mi  gabhail  suas  an  t-sràid, 

Clach-mheallain  chruaidh,  le  gaoith  a  tuath 

A'  ruagail  air  an  làr, 

Bha  deòiridh  truagh,  's  na  deòir  bho  ghruaidh, 

'Sa  shnuadh  cho  tana,  bàn, 

E  ruith  gu  luath  's  a'  gul  gu  cruaidh, 

A'  suathadh  bhas  a  làmh. 

Bha  thrusgan  donn  gu  tana.  gann, 

'N  a  stiallan  lom  air  cnàmh  ; 

'S  a'  ghaoth  a'  seideadh  troimh  gach  toll, 

Mu  chom,  gun  iochd,  gun  bhàigh. 

Mo  bhalachan  mhaoth,  thuirt  mi  gu  caoin, 

Ciod  chuir  an  taobh-s'  thu  'n  tràths, 

'Nuair  tha  gach  dùile  feadh  nan  crìoch 

Fo  dhìon  'n  an  àite-tkimh  ? 

Och  !  thuirt  e  rium  am  briathran  ciùin, 

'S  a  shùilean  fliuch  fo  dheòir, 

Tha  m'  athair  shuas  le  luchd  na  cluich, 

Air  mhisg  an  tigh  an  oil  ; 

Mo  mhàthair  bhochd  's  i  ris  a'  bhas, 

'S  am  paisde  beag  'g  a  deòth'l, 

'S  tha  eagal  orm,  mu'n  tig  an  la, 

Nach  bi  mo  mhàthair  beò. 

'N  uair  ràinig  sinn  an  dachaidh  lom, 
Far  nach  robh  fonn  no  ceòl, 
Ach  gearan  agus  osnaich  throm, 
Tigh'n  bho  gach  com  gun  treòir, 
Bha  bhean  'n  a  sìneadh  air  an  làr, 
Air  clàran  fuar  de  bhòrd, 
'S  a  h-ochd  no  naoi  de  phàisdean  maoth 
Ri  'taobh  ag  iarraidh  lòin. 

NlALL    MACLEÒID. 

Seachain  deoch  làidir  ma's  àill  leat  slàinte 
dhuit  fhèin  's  dha  do  chuid. 

2.  Saothair,  Tha  e  feumail  do  shlàinte  a  bhi 
a'  cumail  a'  chuirp  air  ghluasad.  Tha  cuid  a 
thaobh  an  cnuasach,  aig  a  bheil  feum  air  ni's  mò 
na  cuid.  Ach  duine  is  gille  is  fheairrd  iad 
gluasad. 

3.  Fois.  Tha  feum  aig  an  oibriche  air  codal 
maith.  Ni  e  cron  air  fhèin  mur  faigh  e  sin.  Am 
fear  a  tha  a'  goid  bho  uairean  codail  tha  e  a'goid 
bho  chomas.  Ni  eirigh  tràth  là  fada,  ach  am  fear 
a  bhios  leisg  a'  dol  a  laighe  bidh  e  leisg  ag 
eirigh. 

Biodh  a  h-uile  neach  ciiramach  mu  shlàinte,  oir 
am  fear  aig  nach  'eil  an  t-slàinte  nach  coma  dha 
na  th'aige. 


DURACHD 

Is  e  eud  an  t-ainm  tha  an  Sgriobtuir  a  toirt  do 
dhùrachd.  Tha  e  a'  ciallachadh  a  bhi  a'  cur  ar 
n-uile  chridhe  anns  gach  ni  a  tha  sinn  a'  deanamh. 
Chaht  ionnan  diirachd  agiis  fuaim  deineas,  no 
morchuis.  Oir  is  "  minic  thàinig  fuaim  mòr  a  bolg 
fas."  Tha  dùrachd  sàmhach  agus  ciùin  gu  trie. 
Ni  duine  dùrachdach  a  ni  as  miann  leis  gun 
dùdaich  a  dheanamh  mu  thimchioll.  Tha 
diirachd  gu  trie  fo  amharus  agus  air  a  dhiteadh. 
Tha  e  'san  fhasan  a  bhi  deanamh  magadh  air 
dùraehd.  Tha  diirachd  trie  'na  aonar  agus 
eha'n'eil  e  measail.  Tha  e  trie  ro-dhian  agus, 
uime  sin,  neo-bhuadhaeh.  Is  trie  a  bhriseas  e  air 
eodal  ehàich,  agus  do  bhrigh  sin,  is  fuathach 
leo  e.  Mar  so  bha  an  Tighearn  an  sùilean  nam 
Pharasaeh.  Bha  Pol  mar  so  do  Fhestus,  agus  na 
Criosduidhean  do  na  Pàganaieh.  Mar  so,  cuid- 
eachd  bha  sluagh  an  làtha  fèin  a'  meas  nam 
martuirieh.  Tha  duine  dùraehdach  gu  trie  air  a 
mheas  mar  dhuin  air  bhoil  agus  mar  sin  eha'n'eil 
meas  air, 

Bha  idle  luclid-treòrachaidh  ??ior  an  t-saoghail 
durachdach.  An  t-saorsa  spioradail  a  tha  againn 
is  ann  bho  dhùrachd  airson  saorsa  fhuair  sìnn  i. 
Fhiiair  dìirachd  Columbus  America;  rinn  di^irachd 
Iain  Noes  Alba  ath-leasaehadh  ;  agus  rinn  dùrachd 
Garabaldi  an  Edailt  a  nuadhaehadh.  Rinn  sluagh 
an  làtha  fèin  tàir  orra,  ach  thug  an  dùraehd  buaidh. 
Agus  am  fear  a  bha  air  a  mheas  'na  bhoil  'na  la 
fhein,  is  fiiighalach  e  'san  ath  ghinealach. 

Tha  diirachd  aig  bu7i  soirbhichidh.  Gluaisidh 
an  duine  dùrachdach  cridheachan  dhaoine  mar 
nach  dean  fileanntachd  no  briathran  dh'  aindeoin 
cho  liomhta.  Faodaidh  an  eaglais  a  bhi  foirfe  'na 
h-òrdugh,  faodaidh  a  seirbhisich  a  bhi  comasach 
agus  umhail,  ach,  gun  diirachd,  bidh  a  h-obair  gun 
bhuaidh  agus  thig  i  gu  neo-ni.  Tha  tri  riaghailtean 
ann  a  thaobh  diirachd  a  tha  feumail. 

1.  Speis  dha  afin  am  muinntir  eile.  Is  fheàrr 
dùrachd  na  fuachd  is  foirmealachd,  mar  is  fhearr 
beatha  na  bàs.  Far  a  bheil  beatha  tha  diirachd. 
Dh'  aindeoin  eadar-dhealachaidh  beachd  na  dean 
tàir  air  diirachd  fir  eile.  Oir  is  fhearr  gu  biodh 
a'  phoit  a'  goil  thairis  na  nach  goileadh  i  idir. 

2.  Biamaid  ^ga  arach  annainn  fhcin.  {a)  Le 
bhi  seachnadh  na  lunndaireachd  agus  am  meadh- 
bhlàths.      {b)    Le    bhi    beachdachadh   air   beatha 

dhaoine  ainmeil  dh'  fheuchainn  an  greimich  sinn 
air  las  de'n  dùrachd.  (c)  Le  bhi  an  cuideachd 
muinntir  dhùrachdach.  Neartaichidh  an  t-anam 
làidir  an  t-anam  lag.  Lasaidh  am  fàd  dubh  an 
taice  lasair  fòidean  laiste  eile.  Dh'  iarr  cuid  eile 
greim  a  dheanamh  air  eud  na  grèine. 

'S  lu  chuireas  beatha,  neart,  is  treòir, 
Bheir  fàs  is  cinneas  air  gach  pòr, 
Do'n  daraig  àrd,  's  do'n  bhileig  f  haoin, 
Cha  dean  thu  dearmad  air  a  h-aon  ; 
Do  chàirdeas  saoibhir,  farsuinn,  fial, 
Cho  ùr  an  diugh  's  a  bha  e  riamh, 
Thu  dòrtadh  t'  f  heartan  oirnn  gu  saor, 
'S  cha  toir  sin  traoghadh  air  do  mhaoin. 

NlALL    MACLEÒID. 

3.  Dùrachd  am  beatha  na  diadhachd.  So  a 
bharrachd  air  na  h-uile  ni.  Tha  cuid  a  tha 
eudmhoir  's  na  huile  ni  ach  an  diadhachd.  Ann 
a'  sin  tha  e  trie  fo  amharus  agus  magadh  air  a 
dheanamh  air.     Cha  bu  choir  sin  a  bhi. 

4.  TÀa  an  Sgriobttiir  ag  iarraidh  diirachd  'san 
diadhachd.  Am  fear  nach  eil  fuar  no  teth  tilgear 
a  mach  e  (Taisb  iii.  15,  16). 

Bu  choir  dhrachd  a  bhi  ro  shoilleir  's  na  tri 
7iithean  so : — 

(i)  Ann  an  iirnuigh.      "  larraibh  agus  bheirear 

dhuibh  :  siribh,  agus  gheibh  sibh :  buail- 
ibh  an  dorus,  agus  fosgailear  dhuibh." 

(2)  Fèin-aicheadh.     "  Seadh  gun  amharus,  agus 

tha  mi  a'  meas  nan  uile  nithean  'nan  call, 
airson  ro-òirdheirceis  eòlais  losa  Criosd  mo 
Thighearna ;  airson  an  d'  f hulling  mi  call 
nan  uile  nithean,  agus  tha  mi  meas  gur 
aolach  iad  chum  gu'n  cosnainn  Criosd,  agus 
gu  faighear  ann-san  mi." 

(3)  A    bhi  drhidhteach.     "  Is   ann  a  pailteas  a 

chridhe  a  labhras  a  bheul,"  agus  's  ann  a 
mhàin  dhaibh-san  a  labhras  a  cridhe  Ian, 
agus  a  tha  'nan  teine  le  eud  airson  slàinte 
anaman,  a  thugadh  anns  'na  h-uile  linn 
buaidh  drùidhidh  agus  iompachaidh. 

Is  e  tha  ann  am  modh  taisbeineadh  tlachdmhor 
no  mi-thlachdmhor  air  ar  riiintean  no  ar  smuain- 
tean. 

Tha  deagh  mhodh  aig  Hrigh  bho.  (a)  Fèin-spèis, 
(I?)  co-fhaireachadh  do  mhuinntir  eile.  Am  fear 
aig  a  bheil  speis  dha  f  hein  cha  chan  's  clia  deane 
ni  chuireas  scanal  air  neach  eile.  Bidh  a'  neach 
so  ciiramach  nach  toir  e  pian  no  oilbheum  do 
neach  eile.  Gun  teagamh  "saoilidh  am  fear  a 
bhios  gun  mhodh  gur  modh  am  ml-mhodh." 

T/ia  deagh  mhodh  a'  ciir  maise  air  cliii.  Ged 
nach  dean  modh  ni's  mo  na  eudach  duine,  ni  e 
deagh  atharrachadh  air.  Urram  an  cainnt,  labh- 
airt  eileanach,  cleachdadh  modhail,  ni  iad  sin 
duine  maiseach,  ach  ni  gairbhe,  mi-mhodh  agus 
coimheachas  mi-dhreach  a  chur  air  agus  ni  iad 
cron  air  fheum.  Oir  "cha  do  bhrist  deagh  urram 
ceann  duine  riamh." 

Cuidichidh  deagh  7nhodh  gu  mor  le  soirbheachadh. 

Uùinidh  gairbhe  agus  gruamachd  dorsan,  ach 
fosglaidh  caomhalachd  agus  finealtachd  iad. 
Agus  seachnaidh  na  h-uile  neach  an  duine  borb, 
mi-eileanta.  Tha  so  fior  mu  fhearlabhairt  agus 
mu  fhear  reic.  Ann  am  bùth  tha  aon  fhear  a  tha 
aoidheil,  tlàth,  agus  fear  eile  a  tha  coimheach  'na 
chàinnt,  coma  co-dhiubh  tha  muinntir  riaraichte 
leis  no  nach  'eil.  Tha  meas  aig  na  h-uile  neach 
air  a'  cheud  fhear  agus  cha'n'eil  meas  aig  neach 
sam  bith  air  an  fhear  eile. 

Cuiridh  deagh  eilean  trie  nciinihdeas  ^na  tosd. 
Faodaidh  droch  bheachd  a  bhi  aig  sluagh  dhinn 
fhein  agus  dhe'n  aobhar  a  tha  sinn  a'  tagradh.  Is 
iongantach  mar  a  leaghas  deagh  eilean  cruas  a 
leithid  so  de  mhuinntir.  Tha  modhalachd  'na 
h-iuchair  gun  mheirg  a  dh'  fhosglas  iomadh  glas 
mheirgeach. 

Modhalachd  is  e  sin  an  aon  fhocal,  duifi'-iiasal. 
Bi  'na  do  dhuin'  uasal  'na  do  ghiùlain  's  'na  do 
chleachdadh ;  na  do  chainnt  'sna  do  ghniiis — 'se 
sin  barra-giig  a'  mhodh. 

I.  Saothraich  gu  bhi  aoidheil.  Feudaidh  neach 
sam  bith  a  bhi  eileanta  agus  modhail  ma  dh' 
fhiachas  e.  Tha  cuid  an  dùil  nach  fhiii  caomh- 
alachd ann  am  fearalas,  agus  gur  e  an  t-amhlair  an 
duine  treun.  Is  mearachd  so.  Na  fiùghalaich 

a  bu  treuna  agus  a  bu  duineile  a  bha  riamh  ann 
bha  iad  iochdmhor  agus  bàigheil.  Bhiodh  e 
feumail  do  dhuine  òg  aig  starsach  na  beatha  a 
shùil  a  bhi  ri  deagh  mhodh,  agus  a  dhichioll  a 
dheanamh  gu  fhaotainn.  Oir  "an  cliii  a  theid  òg 
do  dhuine,  'se  a  leanas  ris." 

2.  Seachain  jieonachas  an  gihlan.  'Se  tha  an 
neònachas  oidheirp  a  bhi  gu  tur  eadar-dhealaichte 
o  mhuinntir  eile  ann  {ci)  an  eideadh,  {b)  an  càinnt, 
{c)  an  gluasad.  Cha  choir  gnùis  a  thoirt  do'n 
mhuinntir  a  tha  stri  a  bhi  beur  ach  a  tha 
mi-nihodhail  le  beurra. 

3.  Thoir  buaidh  air  socharaidh.  Tha  cuid  cho 
socharach  's  gur  trie  a  shaoileas  muinntir  nach  'eil 
annta  ach  amhlairean  agus  burraidhean,  ged  tha 
iad  a'  rùnachadh  a  bhi  eileanta  gu  leòir.  Le 
dlchioll  claoidhear  an  t-socharaidh  so. 

4.  Na  deanamaid  tair  air  an  fheadhai?in  a  tha 
fodhaiiui.    Cha'n'eil  anns  a'  churaidh  an-iochdmhor 

ach  ceatharnach  bochd  nach  f  hiù. 

Is  f  hiach  an  deagh  f  hocal  mòran,  's  cha  chosd 
e  ach  beagan.     Tha  so  f  ior  cuideachd  mu  mhodh. 

Is  e  toradh  Spioraid  De,  sith,  agus  is  e  sith  do 
cridhe  aig  fois  ri  Dia  is  duine. 

Tha  sHmheachd  ^?ia  coiuharradh  air  buadha?i 
aft  anaina  a  bhi  gluasad  g?/.  rcidh.  Tha  droch 
nàdur  a'  dearbhadh  gu  bheil  ni  air  choir-eiginn 
briste  ann  ar  gnè  mhoralta.  Tha  feum  air  so  a 
leighis  agus  a  ghleusadh. 

Tha  seimheachd,  ^nar  coDias.  Thig  i  le  saothair. 
Cha'n  ionnan  i  is  {a)  deagh  nàdur  no,  if)  cridh- 
ealas.  Is  e  tha  ann  an  deagh  nàdur  ni  as  dual  do 
chuid,  agus  is  cridhealas  ni  an  thig  an  lorg  taitneis. 
Tha  chuid  as  mo  sluaigh  cridheil  'nuair  tha 
gnothuichean  a  dol  leò,  ach  an  uair  thig  an  eiginn 
nochdaidh  an  droch  nàdur  e  fein.  Ach  cha  tig 
seimheachd  ach  le  spàirn  chruaidh,  agus  eilean, 
agus  fein-cheannsachadh,  agus  gu  h-àraidh  le  sith 
ri  Dia. 

Tha  iomadh  seòrsa  droch  nàdur  ann. 

''  Se  ao?i  sears  a,  crosdachd.  Tha  iad  mar  thubh- 
airt  an  sean-fhocal :  "  Am  fear  a  bhios  fearg  air  a 

ghnàth  's  cosmhuil  a  ghnè  ris  an  dris."     Bu  ghlic 
dh'an  fhear  so  an  ghnè  so  a  leigheas. 

Is  seòrsa  eile,  a  bhi  daonndan  à'  faotaitui  coire- 
Cha'n'eil  am  fear  so  uair  sam  bith  sona.  Cha'n 
fhaic  e  cron  sam  bith  ann  fhèin  ach  na  h-uile 
gniamh  'san  neach  ud  eile.  "  Bidh  cron  duine 
cho  mòr  ri  beinn  mu'n  leir  dha  fein  e."  Is 
mithich  dh  an  fhear  so  feòrachadh  ciod  tha  clì  aìr. 
Is  seorsa  eile,  paisean  feirge.  Tha  iad  so  mar 
am  fùdar.  Cuiridh  an  rud  as  lugha  'nan  teine  iad 
le  fearg,  agus  "  b'àirde  an  luath  na  an  lasair  "  an 
uair  sin.  Is  trie  a  rinn  am  paisean  so  amadan  de 
dliuine  glic.  Bu  choir  dhuinn  fiachainn  a 
chlaoidh. 

' Se  fear  as  iniosa  tale,  gruaim.  'Se  so  paisean 
cha'n  ann  a  dol  as  ach  a'  cnamh  mar  an  eibhleag 
bheo  'sa'  ghriosach  anns  nach  'eil  lasair.  Is 
f  hearr  am  fear  crosda,  frineasach  f  hein  na'm  fear 
mùgach  so,  agus  a  leigeas  cha'n'e  mhàin  grian  aon 
la,  acti  grian  la  is  bliadhna,  a  dhol  fodha  air  a 
chorruich. 

Riaghailtean  chum  sèimheachd. 

I.  Bu  choir  dhuÌ7in  geur-fhuath   a  bhi  againn, 

do    thoradh    an   droch    naduir.     {ci)    Tha    bhi    a' 

brosnachadh  a  chuirp   gu   feirg    olc  dha.     Their 

an  leighich  sin.     {b)  Tha  an  duine  duairc,  dream- 

ach,  'na  chuspair  eagail,  's  cha'n  ann  'na  chuspair 
gràidh,  do  na  h-uile,  eadhon  d'a  theaghlach  fèin. 
Tha  droch  bhuaidh  aig  air  a'  chrannchur.  Oir 
'se  an  duine  foighdinneach  a  gheibh.  "  Am  fear 
a  chumas  long  gheibh  e  là  gu  seòladh."  Tha  an 
Sgriobtuir  Ian  de  rabhaidhean  an  aghaidh  an  droch 
nàduir :  "An  ti  air  am  bi  fearg  gu  h-obann,  ni  e 
gu  h-amaideach  "  ;  "  Na  dean  suas  càirdeas  ris  an 
f heargach ;  agus  maille  ri  fear  na  h-àrd-chorruich 
na  h-imich;  air  eagal  gu'n  ionnsaich  thu  a  shligh- 
ean,  agus  gu'm  faigh  thu  ribe  do  t'  anam." 
Dùisgidh  duine  feargach  aimhreit,  agus  bithidh 
fear  na  corruich  pailt  ann  an  eusaontas." 

"  Bitheadh  fearg  oirbh,  agus  na  peacaichibh : 
na  luidheadh  a'  ghrian  air  bhur  corruich."  "  Bith- 
eadh gach  uile  sheirbhe,  agus  corruich,  agus  fearg, 
agus  gàrrthaich,  agus  toibheum  air  an  togail  uaibh, 
maille  ris  gach  uile  mhi-run.  Agus  bithibh 
caoimhneil,  teò-chridheach  d'a  cheile ;  a'  toirt 
maitheanais  d'a  cheile,  eadhon  mar  a  thug  Dia 
maitheanas  dhuibhse  ann  an  Criosd." 

II.  Fèin-àicheadh.  Tha  e  an  comas  duine  a 
nàdur  a  cheannsachadh-  le  faire  a  chumail  air. 
"  Dorus  mo  bheul-sa  -gleidh."  "  Ma  ghoileas  a' 
phoit  thoir  dhe'n  tein'  i."  Ni  cùram  agus  seasmh- 
achd,  agus  stuth  chnJaidh  droch  nadur  a  chlaoidh. 

III.  Cum  grcim  ort  fhcin  agus  bidh  sHuiheachd 
agad.  An  t-anam  aig  a  bheil  spiorad  Chriosd 
tha  sith  aige.  Mar  is  e  an  droch  nàdur  am 
peacadh  a  tha  gu  furas  ag  iadhadh  umainn,  bheir 
gràs  Dè,  ma  dh'iarras  sinn  e,  comas  dhuinn  buaidh 
a  thoirt  air.  Bu  choir  dhuinn  a  bhi  ri  faire  agus 
ri  ùrnuigh  an  aghaidh  a  pheacaidh  so.  Ma  tha 
"  sith  Dhe  a  tha  dol  thar  uile  eòlais  "  a  cumail  ar 
cridhe  agus  ar  n-inntinn,  tre  losa  Chriosd,  cha 
bhi  sèimheachd  ar  beatha  gu  bràth  fo  bhruaill- 
ean  le  droch  nàdur. 


ATH-URACHADH 

Tha  feum  air  gu'm  biodh  sinn  air  ar  n-ùrachadli 
chum  oidlieirp  eile. 

Is  ni  ciginneach  so.  Tlia  lagh  oibreachaidh 
agus  lagh  ùrachaidh  'n  ar  nadur.  Tha  aig  an 
duine  a  bhi  cnuasach  gu  goirt  airson  aran  Kithail. 
Gun  obair  cha  bhi  sonas,  oir  gabhaidh  an  diabhul 
fàth  air  an  fhear  a  bhios  'na  thàmh. 

Cha^fi'eil  ath-hrachadh  na  fit  olc  ann  feiii.  Bha 
mòran  dhaoine  maith  ann  riamh  a  bha  cur  an 
aghaidh  gach  seòrsa  cluich.  Thachair  so  do  bhrigh 
am  fuath  mòr  do  pheacadh,  agus  an  làn-chreideas 
gu  bheil. 

Mi-ghnhthachas  hiiailteach  do  chluich.  (a)  Tha 
chluich  olc  'nuair  tha  i  an  aghaidh  àithne  Dhe. 
Tha  "ana-miann  na  feòla,  agus  ana-miann  nan 
sill,  agus  uabhar  na  beatha,"  leis  na  bheil  na 
briathran  a'  ciallachadh,  ged  is  sùgradh  iad  d'an 
t-saoghal,  'nan  olc  fa  chomhair  Dhe.  (ò)  Tha 
cluich  olc  'nuair  a  ni  i  neach  mi-chomasach 

'na  obair.  Ma  ni  cluich  Dhi-Sathurn  duine  mì- 
f  hreagarrach  airson  aoraidh  na  Sàbaid ;  ma  ni  e 
duine  òg  mì-chomasach  airson  obair  tha  i  olc. 
A'  bheatha  nach  eil  ri  ni  ach  cluich  cha  bheatha 
idir  i.  Tha  iad  so  a'  denamh  mar  a  rinn  Esau, 
a'  reic  an  còir-bhreithe  airson  brochan  de  ghall- 
pheasair.  Tha  a  leithid  so  a  chreutair  neo- 
fheumail  do  dhuine  agus  ciontach  am  fianuis 
De. 

Biodh  a  h-uile  fear  na  bhreitheamh  dha  f  hein  air 
an  t-seòrsa  ath-ùrachaidh  as  fheàrr  dha.  Cha'n'eil 
cluich  sam  bith  ceart  do  bhrigh  gu  bheil  a'  mhòr 
chuid  ris.  Na  leanadh  neach  sam  bith  am  mòr 
shluagh  chum  uilc.  Na  dean  ni  sam  a  thaobh 
a  bheil  amharus  ort  nach  'eil  e  ceart.  Tha 
tobraichean  sòlais  gu  leòir  aig  ar  lamh  chum 
ùrachaidh,  ionnan  's  nach  ruig  sinn  a  leas  òl 
dhiubh  sud  a  tha  puinseanta.  'Se  briathran  na 
firinn  :  "  Dean  gàirdeachas  a  dhuine  òig  a  t'òige, 
agus  deanadh  do  chridhe  subhach  thu  ann  an 
làithibh  t'òige,  agus  siubhail  ann  an  slighibh  do 
chridhe,  agus  ann  an  sealladh  do  shùl ;  ach  biodh 
fhios  agad  air  an  son  so  uile  gu'n  toir  Dia  chum 
breitheanais  thu."  Na  dichuimhnicheadh  an 
fheadhainn  a  tha  beò  a  reir  a'  cheud  chuid  de'n 
earrainn  an  dara  cuid  di. 

Gut  e  bu  choir  dhuinn  an  am  ar  n-òige 
Bhi  gabhail  eòlais  air  los'  gach  la  ; 
Cha  chuir  dian-dhearmad  air  staid  an  anama 
Am  feasd  an  seilbh  sinn  air  'n  duthaich  aird. 
Tha  Criosd  ag  inns'  dhuinn  mur  toir  sinn  gaol  da 
Os  ceann  an  t-saoghail  nach  faigh  sinn  slàint'. 
Mur  bi  sinn  dileas  'nar  fior  luchd-aoraidh 
Ar  n-uile  shaothair  bidh  dhuinn  gun  stàth. 

Iain  MacGilleathain, 

Tha  buaidh  mhòr  aig  leabhraichean  air  beatha 
agus  caitheamh-beatha  duine.  Ni  an  teagasgan 
greim  làidir  air  smuaintean  agus  mac-meamnadh 
an  duine  òig. 

'Se  tha  anns  na  leabhratcheari  maoin  nan  gtneal- 
achdan.  Tha  iad  do  mhuinntir  a  ni  tha  chuimhne 
do  gach  neach.  'Se  tha  ann  a  leabhraichean  an 
t-saoghail  cuimhne  an  t-saoghail,  fairichean  an 
t-saoghail,  agus  tuisleadh  an  t-saoghail.  Cha  mhòr 
nach  'eil  na's  aithne  dhuinn  de  eachdruidh  an 
t-saoghail  so,  anns  an  do  shuidhich  Dia  sinn, 
air  a'  ichte  dheanamh  is  aithne  dhuinn  bho  leabh- 
raichean. Tha  iad  ag  innseadh  dhuinn  co  as  a 
thàinig  agus  c'àit  a  bheil  sin  a  do). 

Tha  leabhraichean  ^ga  ar  cur  ann  an  comunn 
a  tha  glaiste  bhiiainn  as  an  aonais.  Tha  iad  a'  cur 
'nar  comas  a  bhi  conaltradh  ris  a  mhuinntir  mhòr 
is  mhaith  a  bha  agus  a  tha  ann.  Tha  seòmair  an 
fhir-leughaidh  Ian  de  spioradan  neobhàsmhor. 
Tha  càirdean  aige  a  tha  seasmhach,  nach  treig 
e  uair  sam  bith,  a  tha  sàmhach  'nuair  tha  e 
sglth,  a  theid  cuideachd  ris  gu  obair,  agus  a  bhios 
air  a  chinn  'nuair  thilleas  e. 

'Se  leabhraichean  aran  na  h-imitiiui.  Do'n 
mhòr  chuid  do  dhaoine  b'e  leabhraichean  an  ard- 
fhir-teagaisg  agus  an  iùil  eilein. 

Ciod,  ma  ta,  a  bu  choir  dhuinn  a  leughadh  agus 
cionnus  a  bu  choir  dhuinn  a  bhi  leughadh  ?  {a) 
Cha'n  urrainn  duinn  a'  h-uile  leabhar  a  leughadh, 
oir  tha  so,  do  bhrigh  an  lionmhoireachd,  thar  ar 
comais.  (/p)  Biodh  a'  h-uile  fear,  a  reir  a  chàil, 
a  ròghnachadh  dha  fhein,  na  leabhraichean  as  mo 
ni  dh'  fheum  dha.  Ach  chuireadh  sinn  na 
riaghailtean  so  fa'r  comhar. 

I.  Bu  choir  dhuinn  leabhraichean  mora  an 
t-saoghail  a  leughadh.  Tha  leabhraichean  ann  a 
tha  anns  'na  h-uile  seadh  fad  os  cionn  chàich. 
Tha  àireamh  mhaith  ann  dhiubh  so.  Tha  ni's 
mo  mhaith  r'a  fhaotainn  bho  leughadh  beagan 
dhiubh  so,  no  bho  àireamh  mhor  de  dh'  f  headhainn 
eile.  {a)  'Se  am  Biobull  leabhar  nan  leabhraichean. 
Mar  thuirt  Carlyle,  so  an  leabhar  "  anns  an  d' 
fhuair,  airson  iomadh  mile  bliadhna,  spiorad  an 
duine  solus  agus  beo-shlaint."  {b)  So  leabhar  air 
a  dheachdadh  le  Dia:  "Tha  e  tarbhach  chum 
teagaisg,  chum  spreige,  chum  leasachaidh,  chum 
oilein  ann  am  fireantachd."  Is  iùl  duine  e  tre 
cheuman  dorcha  na  beatha  so  gu  gloir  nan 
nèamhan  shuas.  "Ciod  leis  an  glan  an  t-oganach 

a  shlighe?  Trid  faicill,  a  reir  d'  fhocail."  Leugh 
an  leabhar  so  trie  is  dlùth  is  biodh  e  dhuit  mar 
dha'n  diadhaire  thuirt : — 

Tha  aoibhneas  air  lionadh  mo  chri, 
'S  cha  tràghadh  do  shith  mo  chuim  : 
Tha  naidheachd  ni's  taitnich'  'san  tir, 
Na  chualas  ri  linn  mo  chuimhn'. 
Cha  naidheachd  air  Oisian  nam  Feann, 
No  gaisgeach  bha  riamh  am  feachd ; 
'Cha  naidheachd  air  sealgaireachd  fhiadh, 
No  giùlan  am  bian  gu  teach. 

Cha  naidheachd  air  creachadh  nan  Gall, 
Le  ceatharn  nan  gleann,  's  nan  stiichd  ; 
No  idir  air  siubhal  nam  beann, 
An  eideadh  nach  ceangladh  glùn. 
Cha  naidheachd  air  tapadh  nan  Gai'l, 
No  treubhantas  àrd  an  lann, 
A'  leagadh  an  nàimhdean  gu  làr, 
No  sgoltadh  an  cnamh,  'san  ceann. 

Ach  naidheachd  air  soisgeul  nan  gras 
Bhi  sgaoileadh  's  gach  àird  mu'n  cuairt ; 
'S  am  Biobull  le  focal  na  slàint' 
Bhi  ruigheachd  gach  ait'  le  buaidh  : 
Toirt  caochla  air  inntinn  an  t-sluaigh, 
'Gan  ciùineach  mar  uain  gu  sith  ; 
Ag  claoidheadh  gach  àrdain  is  uaill, 
'S  ag  cur  gach  droch  bhuaidh  fo  chis. 

Dr  Seumas  M'Griogair. 
57 


Leabhraichean 

II.  Bu  choir  dhuinn  leughadh  agus  ni  sonraichte 
romhain?!.  'Se  sin  mu  leughas  sinn  mu  thimch- 
ioll  ar  fi-obair,  mar  thuathanachd  no  leithid  sin, 
bu  choir  dhuinn  leabhraichean  mu  na  h-oibrichean 
sin  a  leughadh.  Agus  mar  is  coir  d'an  f  hear-lagha 
leabhraichean  air  an  lagh  a  leughadh,  bu  choir 
an  diadhaire,  beag  na  mòr  e,  leabhraichean  mu'n 
diadhachd  a  leughadh. 

III.  Bu  choir  dhuinn  leabhraichean  a  ròghna- 
chadh  mar  a  roghnaicheas  sinn  companaicii.  (a) 
Na  leughamaid  leabhraichean  mu  bheil  droch 
iomradh.  (ò)  No  leabhraichean  nach  fhiù  aig  a 
cheud  sealladh.  Leughamaid  an  toiseach  leabhr- 
aichean maith,  ainmeil,  's  an  deidh  sin,  bu  cho 
maith  leinn  cuideachd  nam  meirleach  nam  mi- 
bheusach,  agus  salachair  an  t-saoghail,  ri  leabhr- 
aichean, breun,  neò-ghlan,  agus  mi-fhallain. 

Leugh  le  deagh  aire.  Leugh  gu  beothail,  a'  cur 
cheistean  air  an  leabhar,  agus  a'  cothromachadh 
nan  argumaidean  a  tha  ann.  Leugh  a  reir  riagh- 
ailt.  Leugh  an  ni  a  chuidicheas  leat  anns  an 
dleasanas  làitheil  dh'  ionnsuidh  an  do  ghairm 
Dia  thu. 

TuiGiDH  na  h-uile  neach  na  bheil  air  fhilleadh 
'san  fhocal  so.  "  Is  bochd  an  dachaidh  nach  feàrr 
na'n  cheilidh." 

Cha'ii'eil  dachaidh^  ''san  t-seadh  chearf,  aig  na 
h-ainmhidhean.  'Se  Dia  a  chuir  air  chois  an 
teaghlach,  an  dachaidh.  Tha  feum  againn  oirre 
thaobh  ar  gne,  ar  n-àrach,  agus  ar  crioch  àraidh. 

Fagaidh  an  dachaidh  a  lorg  oirnn.  Leanaidh 
buaidh  na  dachaidh  sinn  fad  làithean  ar  beatha. 
Ann  a'  sin  thòisich  na  deagh  bheusan,  agus  is  e 
so  aideachadh  a  ni,  cha  mhòr,  na  h-uile  neach. 
Fagaidh  teagasg  nan  aithrichean,  agus  gràdh  nam 
màithrichean  agus  nam  peathraichean  an  lorg  fein 
oirnn.  Foghluimidh  neach  òg  ni's  mo  bho  athar 
glic  na  bho  luchd-teagaisg  gu  leir.  'S  ann  aig  a' 
ghlùn  tha  am  f  ior  f  hoghlum.  Oir  "  am  fear  nach 
ionnsaich  ris  a'  ghlùn  cha'n  ionnsaich  ris  an 
uilinn."  "  Bhithinn  na  m'  f  hear  àicheadh  Dhè," 
arsa  Ameireacanach  mòr,  "  mur  b'e  mo  chuimhne 

air  mo  mhàthair  chaoimh  a'  teasgasg  dhomh  air 
mo  ghlùinean  '  Ar  n-athair  a  ta  air  nèimh.' " 

Tha  beat  ha  ^san  teaghlach  a"  dearbhadh  cliii. 
Tha  cuid  ann  a  tha  gu  h-olc  aig  a  bhaile  a 
mhealas  aig  an  rathad  mhòr.  Ach  am  fear  a  tha 
'na  mhac  maith,  no  'na  bhràthair  maith,  is  trie  leis 
a  bhi  'na  dhuine  maith.  Is  buill  de  theaghlaichean 
cuid  de  na  leugh  an  leabhran  so.  Is  ceisd 
fhreagarrach,  ma  ta,  cionnus  a  bu  choir  dhaibh 
iad  f  hein  a  ghiùlan  'san  teaghlach. 

I.  'Se  hmhlachd  bonn-steidh  an  deagh  theagh- 
laich.  Tha  ceann  air  gach  teaghlach,  agus  feumaidh 
an  ceann  riaghladh.  Far  nach  'eil  ùmhlachd  'san 
teaghlach  cha  bhi  riaghailt  innte.  "A  chlann," 
ars'  an  t-abstol,  "  bithibh  ùmhail  do  'ur  parantaibh 
anns  na  h-uile  nithibh  :  oir  tha  so  taitneach  do'n 
Tighearn."  Eadhon  a'  chuid  a  tha  air  fas  suas 
dhaibhsan  cuideachd  is  ùmhlachd  an  riaghailt- 
ùmhlachd  stèidhte  air  reuson,  gràdh,  agus  taingeal- 
achd.  Tha  e  air  a  radh  gu  bheil  pàrantan  an 
diugh  air  call  an  ughdarras  air  an  clann,  agus  gu 
bheil  a  chlann  coma  ciod  e  cor  na  crannchur  am 
pàrantan.  Tha  so  colg  dhireach  an  aghaidh  an 
àithne :  "thoir  urram  do  d'  athair  agus  do  d' 
mhàthair."  Bu  choir  a'  chlann  a  bhi  dian  an 
ùrnuigh,  agus  eudrahor  'nan  oidheirp  meas  air  am 

pàrantan  a  dhearbhadh.  "  Fòghlumadh  iad  air 
tiis,"  ars'  an  t-abstol,  "a  bhi  dleasdanach  'nan 
tighibh  fein,  agus  ath-dhiol  a  thoirt  d'  am  parant- 
aibh :  oir  tha  so  maith  agus  taitneach  am  fianuis 
Dhe."  Cha  bhi  cuimhne  idir  ni's  millse  na  so  aig 
òganach  sam  bith,  seadh,  gu  robh  e  'na  mac 
dleasanach,  no  cuimhne  idir  as  goirte  na  so, 
seadh,  gu'n  d'  thug  e  diibhlan,  agus  gu'n  d'  rinn  e 
dearmad  orra-san  a  rinn  urrad  ris. 

2.  Bu  choir  gradh  a  bhi  eadar  an  teaghlach. 
'Se  gradh  a  ni  dachaidh.  Bidh  an  fheadhainn  a 
tha  thall  thar  a'  chuain  mhòir  a'  smuaineachadh 
gu  trie  air  dùthaich  an  àrach  agus  dachaidh  an 
gràidh. 

Is  tiomhaidh,  trom  mo  chridhe  nochd, 
'S  mi  'm  aonaran  bochd  leam  fein  ; 
Cha'n  iarr  mi  tàmh,  cha'n  fhaigh  mi  lochd 
Is  mi  fo  sprochd  an  diithaich  chèin. 

M'  athair-sa,  cha'n'eil  e  beò, 
Mo  mhathair  chaomh  cha'n'eil  i  ann  : 
Dh'  fhalbh  mo  cho-aoisean  mar  cheò, 
A  dh'  fhuadaichear  le  gaoth  nam  beann. 
I  Dr  ToRMOiD  Macleoid. 

Cha'n'eil  dachaidh  gun  ghràdh  ach  mar  chorp 
gun  anam. 

3.  Tha  spcis  do  chàch  'san  teaghlach  'sa  bheil 

gràdh.  Cha'n'eil  ain-tighearnas,  no  gineachd,  no 
leisg,  no  duairc,  no  rag-mhuinealas  'sa'  leithid  so 
de  theaghlach.  larraidh  na  h-uile  leas  chàich, 
agus  bidh  ro-chùram  do'n  anfhann  is  lag. 

4.  Bu  choir  dhuinn  a  bhi  aoidheir^dca  dachaidh. 
Na  bitheamaid  dreamach  ri  cheile. 

5.  'Se  an  diadhachd  a  ni  an  dachaidh  as  glòir- 
mhoire.  An  dachaidh  'sa  bheil  Dia,  a  theid  am 
muinntir  gu  tigh  an  Tighearna,  anns  a  bheil  "  guth 
gàirdeachais  is  slàinte  fòs,"  is  sin  a  dachaidh 
da-rireadh.  Anns  an  dachaidh  so  is  e  an  t-athair 
an  sagart,  a'  cur  suas  ùrnuigh  gach  la  air  altair  an 
teaghlaich.  Is  e  mhòr  thlachd  a  chlann  a  thogail 
"ann  an  oilean  agus  ann  an  teagasg  an  Tighearna'. 
Dh'  aindeoin  cho  bochd  i  tha  i  sona. 

Mo  bhothan  beag  lurach 

Am  fasgadh  a'  bhruthaich, 

O  !  's  mise  nach  d'  thugadh  air  stòras  e 

Ged  gheibhinn-se  saoibhreas, 

Is  tigh  mòr  na  h-oighreachd, 

Cha'n  fhaighinn-se  sonas  tha  chòmhnuidh  ann. 

'Nuair  bhios  mi  bho'n  bhaile, 
S  mi  sgith  a  tighinn  dachaidh, 
Mi  fadalach,  airsnealach,  aònarach  ; 
'Nuair  ruigeas  mi  m'  fhàrdach, 
'Sa  chi  mi  mo  phàisdean, 
Gach  aon  a'  ruith  ann  am  chòmhail  dhiubh. 

'S  'nuair  dheàrrsas  an  t-Sabaid, 

Le  sith  is  le  sàmhchair, 

Làn  taing  tha  ar  cridhe  'san  uair  sin, 

Do'n  Ti  thug  sinn  sàbhailt 

Roimh  'n  t-seachduin  a  dh'  fhàg  sinn, 

'Sa  mhaitheas  a  ghnàth  tha  'gar  cuairteach'. 

BÀRD    LeDATG. 

Is  e  an  eaglais  ceile,  corp  agus  lànachd  an  Ti 
sin  a  tha  lionadh  na  h-uile  anns  na  h-uile.  Uairean 
abrar  eaglais  ri  buidhinn  sluaigh,  uairean  abrar 
so  ri  comhthional  sluaigh.  Anns  an  t-seadh  ma 
dheireadh  so  labhraidh  sinn  mu'n  eaglais  aig  an  am 
so.  Bu  choir  a  h-uile  duine  òg  a  bhi  ceangailte 
ri  comthional  agus  a  dhleasanas  a  dheanamh  co- 
cheangailte  ris.  Tha  beatha  a'  chomhthonail  air  a 
toirt  far  comhairannan  ceithir  nithean  sònraichte. 
I.  Aoradh.  Tha  aoradh  foUaiseach  eiginneach 
do  bhith  na  diadhachd.  Na  robh  na  h-eaglaisean 
diiinte  Sàbaid  an  deigh  Sabaid,  agus  nach  robh 
daoine  idir  a'  tional  an  ceann  a  cheile  chum 
aoraidh,  bhiodh  e  mur  gu'n  tràghadh  tobar  uisge 
a'  bhaile  mhòir.  Bhiodh  a'  chrioch  eagalach.  Tha 
aoradh  follaiseach  a'  neartachadh  fairichean  na 
diadhachd.  Tha  togalachd  spioraid  ann  an 
comunn  pobuill  De  'san  aoradh  fhollaiseach. 
Os  cinn  na  h-uile  ni  'se  an  t-aoradh  follaiseach  an 

cladhan  tre  bheil  beannachdan  sònraichte  a'  tighinn 
thugainn  o  Dhia.  Ni  "am  fior  luchd-aoraidh 
aoradh  do'n  Athair  ann  an  spiorad  agus  ann  am 
f  irinn  ;  oir  a  ta  an  t-Athair  ag  iarraidh  an  leithide 
so  de  luchd-aoraidh."  Tha  Dia  ag  iarraidh  ar 
n-aoradh  agus  beannaichidh  e  dhuinn  e.  Dh' 
aithnich  iad  so  gu  bheil  gealladh  Chriosd  fhathasd 
air  a  choimhlionadh :  "Oir  ge  b'e  ait  a  bheil  dithis 
no  triùir  air  an  cruinneachadh  an  ceann  a  cheile 
a'm'  ainm-sa,  a  ta  mise  an  sin  'nam  meadhon." 

II.  Teagasg.  Tha  focal  De  air  a'  leughadh  agus 
air  a'  shearmonachadh.  Far  a  bheil  comhthional 
tha,  agus  bu  choir,  teagasg  a  bhi  ann ;  oir  'se  an 
searmonachadh  so  an  aon  teagasg  a  mhàin  'san 
diadhachd  a  tha  mòran  a'  faotainn.  Dh'  easbhuidh 
so  bhiodh  iad  a'  smeurachd  'san  dorchadas  'nan 
aonar.  Agus  anns  na  h-uile  ath-leasachadh  a  bha 
'san  eaglais  riamh  bha  searmonachadh  an  fhocail 
a'  faotainn  ait  àrd,  agus  bheannaich  Dia  gu 
sònraichte  so  ann  an  iompachadh  pheacach  agus 
oideachadh  a  shluaigh. 

III.  Co-chomii?in  Criosduidh.  Tha  am  beag 'sam 
mòr  cruinn  còmhla,  le  an  laigsichean,  am  bròn, 
am  feum,  fo  shùil  Dhè,  agus  gun  leth  bhreth  ann. 
Ach  tha  aoradh  Dhe  a'  deanamh  bann  coitchionn 
eadar  chreidmhich.     Tha  gach  uile  sheòrsa  anns 

gach  uile  thir,  dhe  gach  uile  threubh,  agus  cainnt, 
aon  la  'san  t-seachduin,  a'  cur  suas  molaidh  agus 
ùrnuigh  aig  cathair  nan  gràs. 

IV.  Obair  Chriosduidh.  'Se  tha  'sna  h-uile 
comhthional  reisimeid  de'n  arm  mhòr  a  tha  catha- 
chadh  an  aghaidh  rioghachd  an  dorchadais.  Tha  e 
mar  sin  air  iarraidh  air  a  h-uile  creutair  a  tha  ann 
a  bhi  'na  cho-oibriche  maille  ri  Criosd ;  agus  cha'n  e 
a  mhàin  an  slàinte  fhèin  oibreachadh  a  mach,  ach 
oibreachadh  chum  slainte  muinntir  eile.  "Obair 
dha  na  h-uile,  agus  na  h-uile  ag  obair,"  a  bu  choir 
a  bhi  aig  a'h-uile  comhthional.  Amhairceam  a  nis, 
air  dieasnasan  a  bhuineas  do'n  òigridh.  i.  Bu  choir 
dhaibh,  agus  dhuinn  uile  a  bhi  fritheilteach  air 
meadhonan  nan  gràs.  Bu  choir  dh'an  duine  òg  a 
bhi  so,  air  a  sgàth  fhèin,  agus  air  sgàth  muinntir 
eile,  agus  aoibhneas  a  bhi  air  a'  dol  suas  gu  tigh 
Dhe.  ^ 

Nach  mills  mar  cheòl  e,  nach  bòidheach,  nach  binn 

Guth  chlag  mhaduinn  Dhomhnuich,  nach  sònraichte  grinn  ì 

Na  fuinn  tha  ro  àluinn'  tha  failteach'  an  16 

A  bheannaich  an  t-Ard-Righ  gu  slainte  nan  slògh. 

Nach  binn  a'  chruit-chiùil  ud,  nach  rùnach  gach  ial, 
An  cridhe  trom,  briiite  ag  ùrnuigh  ri  Dia  ? 
Nach  taitneach  mar  cheòl  e,  nach  bòidheach,  snach  caoin 
Guth  'mholaidh,  a  shòlais,  a  dhòchais,  a  ghaoil  ? 

Urr.  DONNCHADH  MacGiLLEATHAIN. 

Mur  'eil  am  meas  so  againn  air  an  t-Sabaid  agus 
a  seirbheis  bidh  sinn  'sa'  chunnart  an  call  le  cheile. 

2.  Bu  choir  dha  na  h-uile  neach  a  bhi  deanamh 
a'  bheagain  as  urrainn  da.  Is  bochd  an  comharradh 
air  comhthional  e  nach  'eil  saoithreach  ach  am 
ministeir  san  luchd-dreuchd,  ach  is  bochda  na  sin 
e  air  muinntir  a'  chomthionail.  Tha  aon  dòigh 
anns  am  faod  a'  h-uile  neach  cuideachadh  a 
dheanamh  agus  'se  sin  a  bhi  toirt  de  ar  cuid  da 
aobhar  mar  tha  an  Tighearn  a'  soirbheachadh 
leinn. 

3.  Ann  a  bhi  dlleas  d'ar  n-eaglais  fhein,  bu 
choir  dhuinn  gradh  a  bhi  againn  do  na  bràithrean 
uile.  Anns  a'  choitchionn  cha'n'eil  cus  maith  a' 
tighinn  bho  dhol  bho  eaglais  gu  eaglais.  Fhad 
agus  a  tha  an  eaglais  no  comhthional  d'am  buin 
sinn  a  riarachadh  ar  feuman  spioradail  leanamaid 
ris.  Ach  ged  is  maith  a  bhi  'na  do  dheagh  fhear- 
eaglais,  is  fheàrr  gu  mòr  a  bhi  'na  do  dheagh 
Chriosduidh,  ach  a  bhi  an  dithis  is  f  heàrr  uile. 

Tha  so  a'  filleadh  ann  ar  dleasnasan  mar  bhuill 
na  stàta.  Ciod  i  uime  sin  an  stàta  ?  Faodar  an 
stàta  a  mhineachadh  mar  an  teaghlach  as  ?no. 
'Sann  'san  teaghlach  a  ghabh  an  stàta  a  bun.  Air 
tùs  bha  riaghladh  na  stàta  mar  riaghladh  na 
teaghlaich,  glè  shimpHdh.  B'e  an  an  t-athair  a 
ceann  agus  riaghail  e  thairis  oirre.  Mar  sin 
riaghail  ceann  na  teaghlaich  thairis  air  a  chinne  a 
bha  mar  theaghlach  dha.  Aig  bàs  a  chinn  so 
ròghnaich  an  cinne  a  mac  no  fear  treun  a  measg 
gu  bhi  'na  cheannard  orra  an  aghaidh  an  nàimhd- 
ean.  Bho  so  thàinig  an  cinne  gu  bhi  'na 
rioghachd  agus  an  ceannard  gu  bhi  'na  righ. 
Tha  riaghladh  rioghachdan  an  t-saoghail  eadar- 
dhealaichte  bho  cheile  anns  an  tomhas  anns  a 
bheil  cumhachd  an  righ  no  an  cheannard  ag  eadar- 
dhealachadh.  Tha  Breatuinn,  is  an  Fhràing,  is 
America  eadar-dhealaichte  'san  tomhas  so.  Do 

bhrigh    so    uile    tha    dleasnasan    saor-dhaoine    na 
stàta  cosmhuil  ri  dleasnasan  buill  na  teaghlaich. 

I.  Tha  dillseachd  no  gradh-ditthcha  ann.  Dh' 
aindeoin  cho  bochd  an  dachaidh  is  e  dleasanas 
na  h-uile  ball  de'n  teaghlach  gràdh  a  bhi  aca  dhi. 
Tha  so  fior  mar  an  ceudna  mu  bhuill  na  stàta. 
Tha  gràdh  aig  saor-dhuine  na  dùthcha  dha  dhùth- 
aich  fein  mar  nach  'eil  aige  do  dhùthaich  sam  bith 
eile.  So  a  ghaoir  ghoirt  anns  an  do  chuir  am 
bard  ainmeil  Eobhan  Maccolla  an  ceill  teas-ghràdh 
a  chridhe  da  dhiithaich  : — 

O  Albuinn  !   'n  am  dusgadh 

Thoirt  sgiùrsadh  do  d'  nàimhdean, 

Co  eil'  ach  an  Gàidheal — 

Na  Gaidheil  's  gach  cruas  ! 

An  cuirahne  leat  gach  cruaidh-chith 

'S  an  d'fhuair  iad  buaidh-làraich. 

'Sa  nis  bhi  'g  am  fògradh 

Bho  d'chòrsa,  'n  e  'n  duais  ? 

'Gam  fògradh  air  sgath 

Barrachd  mail  ann  am  pòca 

Nan  triath  air  bheag  nair' 

Dh'  f  hag  'n  a  fasach  tir  m'  oige  ! 

B'e  cur  eadar  màthair 

'Sa  ceud  leanabh  boidheach. 

B'e'n  riisg  thoirt  bho'n  chraoibh 

Bhi  an  eiginn  dol  uait  ! 

Le  gràdh-dùthcha  mar  gràdh  "  màthair  da  ceud 

leanabh  bòidheach"  dhòirt  saor-dhaoine  am  fuil 
air  iomadh  blàr  fuilteach,  agus  fo  bhratach  an 
dùthcha  chathaich  iad  gu  treun  an  saoradh  agus 
an  dion  an  tir  mhàthrail. 

2.  Tha  itmhlachd  do  lagh  an?i.  Mar  is  coir  d'an 
mhac  ùmhlachd  a  thoirt  da  phàrantan  is  amhuil 
sin  is  coir  d'an  t-saor-dhuine  iimhlachd  a  thoirt  do 
laghan  na  rioghachd  f  had  's  nach  'eil  iad  mi-cheart. 
Ma  tha  na  laghan  eucorach  ni  e  ni's  urrainn  da 
gu  an  ath-leasachadh  no  an  cur  as.  Ars'  an 
Sgriobtuir : — Biodh  gach  anam  ùmhal  do  na  h-àrd- 
chumhachdaibh.  Oir  cha'n'eil  cumhachd  ann 
ach  o  Dhia :  agus  na  cumhachdan  a  ta  ann,  is 
ann  le  Dia  a  dh'òrduicheadh  iad.  Air  an  aobhar 
sin  ge  b'e  air  bith  a  chuireas  an  aghaidh  a' 
chumhachd,  tha  e  cur  an  aghaidh  òrdugh  Dhè : 
agus  iadsan  a  chuireas  'na  aghaidh  gheibh  iad 
breitheanas  dhaibh  fein.  Oir  cha'n'eil  uachdarain 
'nan  aobhar  eagail  do  dheagh  oibribh,  ach  do 
dhroch.  .  .  .  Uime  sin  is  eiginn  bhi  ùmhal,  cha'n 
ann  a  mhàin  airson  feirge,  ach  mar  an  ceudna 
airson  coguis." 

3.  Is  e  dleasanas  an  t-saoir-dhiiine  fhaicinn  gu 
bheil  7ia  laghan  reusonta  agus  ceart.  'Nar  tir  tha 
deanamh  nan  laghan  an  cumhachd  an  t-sluaigh, 
agus  'sann  acasan   tha  riaghladh   na  dùthcha  'na' 

comas.  Is  e  an  dleasanas  an  cumhachd  so  a 
chleachdadh  chum  's  gu  bi  na  laghan  cothromach 
agus  ceart  eadar  duine  is  duine.  Faodaidh  iad 
so  a  dheanamh  le  bhi  roghnachadh  luchd-ionaid 
Parlamaid,  agus  is  coir  dhaibh  a  bhi  cùramach 
gu'n  tagh  iad  luchd-ionaid  freagarrach  chum  laghan 
ceart  a  dheanamh  cha'n'ann  a  mhàin  am  Parlam- 
aid, ach  am  bòrdan  sgoile  agus  a  leithde  sin. 
Cha  choir  do  neach  sam  bith  seasamh  air  falbh 
bho  an  dleasanas  so ;  air  neadh  tha  e  a'  cur  gu 
droch  bhuil  an  tàland  thug  Dia  dha  chum  a 
ghloire  Fein  agus  maith  a  thire. 

4.  '6V  dleasanas  an  t-saoir-dhuine  pairt  a 
ghabhail  anus  gach  ;//  tha  sinn  «'  creidsitui  tha 
chum  maith  ar  diithcha.  Faodaidh  na  h-uile 
ma's  àill  leò  oidheirp  a  dheanamh  air  beachd 
fhallain  altrum  'san  tir,  agus  strith  gu  cuideachadh 
leis  gach  euchd  a  tha  chum  maith  an  t-sluaigh  gu 
leir.  Oir  aig  a'  cheann  thall  am  fear  a  tha 
leasachadh  na  dùthcha  tha  e  'ga  leasachadh  f  hein. 

Cha'n'eil  air  fhàgail  dhuinn  a  ràdh  ach  gu  feum 
ar  gràdh-dùthcha  bun  a  bhi  aige  'san  diadhachd. 
Esan  air  a  bheil  eagal  an  Tighearna  bheir  e 
urram  do'n  righ,  agus  esan  a  bheir  do  Dhia  "na 
nithean  as  le  Dia,"  bheir  e  do  Cheasar  "  na 
nithean  as  le  Ceasar."  Bheir  e  "do  na  h-uile  an 

dlighe  fein ;  càin  dhasan  d'an  dlighear  càin ;  cis 
dhasan  d'an  dlighear  cis ;  eagal  dhasan  d'an 
dhghear  eagal ;  agus  urram  dhasan  d'an  dlighear 
urram."  Thig  an  diadhachd  mar  so  gu  bhi 
'na  neart  stàta,  agus  "  àrdaichidh  f ìreantachd 
cinneach." 


OLIVER    AND    iiOYD,    HK1NTEI!«,    EDINBURGH. 


'S  e  Dia  as  tearmunn  duinn  gu  beachd, 

Ar  spionnadh  e  's  ar  treis: 
An  aimsir  carraid  agus  teinn, 

Ar  cobhair  e  ro  dheas. 
Mar  sin  ged  ghluaist'  an  talamh  tròm, 

Cha  'n  aobhar  eagail  duinn : 
Ged  thilgeadh  fòs  na  slèibhte  mòr' 

Am  builsgein  fairg'is  tuinn. — S.  xlvL  1-2. 

Fa  chùis  an  uamhais  anns  an  oidhch' 

Cha  bhi  ort  geilt  no  sgàth ; 
No  fòs  fa  chùis  na  saighde  bhios 

A'  ruith  air  feadh  an  là: 
Cha  bhi  maoin  eagail  ort  roimh  'n  phlàigh 

Tha  triall  an  dorchadas : 
No  fòs  fa  chùis  an  uilc  a  bhios 

Mu  mheadhon  là  ri  sgrios.— S.  xcL  5-5. 

Is  treise  Dia  ta  chòmhnuidh  shuas 
Na  fuaim  nan  uisge  garbh'; 

Is  treise  Dia  na  sumainnean, 

Is  tonna  cuain  gu  dearbh.— S.  xciL  4. 


"'XT  UAIR  a  rinn  a'  Roinn-Eorp'  bagairt  a' 
i^  dheanamh  air  na  h-eileanan  so,  bhitheadh 
e  'na  mhasladh  air  treubhantas  mic  fhoghainteach 
Bhreatuinn  mur  a  d'  èirich  iad  mar  aon  duine  a'  dhion  an 
dùthaich  mhàthaireil.  .  .  . 

Oir  tha  araon  ar  High  agus  ar  tir  ro^airidh  air 
cathachadh  as  an  leth,  agus  cha  b'e  ach  an  dubh- 
ghealtair  nach  doirteadh  fhuil  gu  toileach  air  an 
sgath.  .  .  . 

'N  uair  tha  eud  an  t-saighdeir  'na  theine  le  gràdh 
tir'  is  teach',  cha'n'eil  criochan  aig  dànachd  a  spioraid, 
agus  cha'n'eil  heart  arma  ris  nach  sin  e  làmh.  .  .  . 

Is  fior  rogha  oigridh  ar  duthcha  saor-shaighdeirean 
ar  High,  agus  cha'n'eil  an  coimeas  an  arm  tir  air  bith. 
Bu  choir  •'  Tir  nam  beann  's  nan  gleann,"  bhi  na  "  Tir 
nan  gaisgeach."  .  .  . 

'S  ann  le  bhi  gu  cinnteach  air  taobh  Chriosd 
bhithear  neo-sgàthach  anns  a'  chath.  Bitheadh  a 
Cheannard  'na  chridhe  agus  cha  bhi  crith  ann  an 
gàirdean  an  t-saighdeir.  Na  bitheadh  crùbadh  bho'n 
chòmhrag,  oir  thabeatha  a' Chriosduidh  teàruinnt  agus 
tha  'bhuaidh  cinnteach.  Roimh  dha  dhol  's  a'  chath  tha 
bheatha  ann  an  gleidheadh  Dhe.  ladsan  bheir  buaidh 
troimh  an  Uan  bithidh  orra  criin  na  glòire,  agus 
bithidh  slainte  naomhachd  fhoirfe  aca.  Dhealaich  iad 
ri  'n  dòghruinn  anns  a'  bhuaidh,  agus  bithidh  sonas 
bith-bhuan  'nan  cridheachan  agus  aoibhneas  siorruidh 
air  an  cinn  'n  uair  a  shiubhlas  iad  a  stigh  gu  fois  agus 
àrd-shonas  agus  glòir  tigh  an  Athar." 

Dr  Ceanaldeach 

bba*n  Inbbir  pbeotbaran. 


